<div style="text-align: center;"><img src="images/poes.png" alt="poes" /></div>
<div style="text-align: center;">&nbsp;</div>
<div style="text-align: center;"><strong><span style="font-family: arial, helvetica, sans-serif; font-size: 10pt;">Καταστατικό</span></strong><br /><strong><span style="font-family: arial, helvetica, sans-serif; font-size: 10pt;">Πανελλήνιας Ομοσπονδίας Ενώσεων Στρατιωτικών</span></strong><br /><strong><span style="font-family: arial, helvetica, sans-serif; font-size: 10pt;">(Π.Ο.Ε.Σ.)</span></strong></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 1ο</span></strong><br /><strong><span style="font-family: arial, helvetica, sans-serif; font-size: 10pt;">ΙΔΡΥΣΗ – ΕΠΩΝΥΜΙΑ – ΕΔΡΑ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Ιδρύεται δευτεροβάθμια οργάνωση πρωτοβάθμιων ενώσεων στρατιωτικών με την επωνυμία «ΠΑΝΕΛΛΗΝΙΑ ΟΜΟΣΠΟΝΔΙΑ ΕΝΩΣΕΩΝ ΣΤΡΑΤΙΩΤΙΚΩΝ», αποδιδόμενη στην Αγγλική γλώσσα «PANHELLENIC FEDERATION OF ARMED FORCES UNIONS», διακριτικό τίτλο «Π.Ο.Ε.Σ.» και «P.F.A.F.U.», αντίστοιχα, με έδρα την Αθήνα και λειτουργεί με βάση το παρόν καταστατικό.</span></div>
<div style="text-align: center;"><span style="font-family: arial, helvetica, sans-serif; font-size: 10pt;"></span><br /><strong><span style="font-family: arial, helvetica, sans-serif; font-size: 10pt;">Άρθρο 2ο</span></strong><br /><strong><span style="font-family: arial, helvetica, sans-serif; font-size: 10pt;">ΣΚΟΠΟΙ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Η ομοσπονδία ως δευτεροβάθμια Οργάνωση έχει ως σκοπούς:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Την προαγωγή, ανάπτυξη, προάσπιση και εξύψωση του επαγγελματικού, κοινωνικού και πολιτιστικού επιπέδου των Ελλήνων στρατιωτικών, που αποτελεί προϋπόθεση για την άσκηση των υπηρεσιακών καθηκόντων τους κατά τρόπο που να ανταποκρίνεται στις ανάγκες του κοινωνικού συνόλου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Τη μελέτη, προστασία, βελτίωση και προαγωγή των θεσμικών, οικονομικών, κοινωνικών, ασφαλιστικών και γενικότερων συμφερόντων και δικαιωμάτων των Ελλήνων στρατιωτικών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Τη συμβολή στη διαφύλαξη και προαγωγή των δημοκρατικών θεσμών της χώρας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">δ) Την αναβάθμιση της λειτουργίας, τον εκδημοκρατισμό και εκσυγχρονισμό των Ενόπλων Δυνάμεων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ε) Την αποφασιστική συμβολή για την ποιοτική και ποσοτική αύξηση των προσφερόμενων υπηρεσιών στο κοινωνικό σύνολο.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">στ) Εφόσον και στο βαθμό που προβλεφθεί από την κείμενη νομοθεσία τη συμμετοχή μέσω αντιπροσώπων της Ομοσπονδίας στα υπηρεσιακά συμβούλια και επιτροπές που συνιστώνται στις Ένοπλες Δυνάμεις και αφορούν:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">(1) Σε θέματα κρίσεων, προαγωγών, τοποθετήσεων, μεταθέσεων, αποσπάσεων και άσκησης πειθαρχικής διαδικασίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">(2) Στα όργανα διοίκησης των ασφαλιστικών ταμείων των Ελλήνων στρατιωτικών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ζ) Την ενημέρωση των Ελλήνων στρατιωτικών σε σχέση με την κείμενη νομοθεσία, όταν τίθενται ζητήματα ερμηνείας και εφαρμογής των νόμων και κανονι-σμών στα διάφορα επίπεδα διοίκησης των Ενόπλων Δυνάμεων.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 3ο</span></strong><br /><strong><span style="font-family: arial, helvetica, sans-serif; font-size: 10pt;">ΜΕΣΑ ΓΙΑ ΤΗΝ ΕΠΙΤΕΥΞΗ ΤΩΝ ΣΚΟΠΩΝ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Η Π.Ο.Ε.Σ. επιδιώκει την πραγματοποίηση των σκοπών της με:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Κάθε πρόσφορο και νόμιμο μέσο, σύμφωνα με τις διατάξεις του Συντάγματος.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Τη διαπραγμάτευση και μέριμνα για την επίλυση των προβλημάτων των μελών της με κάθε αρμόδιο.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Τη συνεχή φροντίδα για τη βελτίωση, τον εκσυγχρονισμό και τον εκδημο-κρατισμό του θεσμικού και νομοθετικού πλαισίου των Ενόπλων Δυνάμεων, με την επεξεργασία και υποβολή προτάσεων προς τη φυσική και πολιτική ηγεσία των Ενόπλων Δυνάμεων, τα πολιτικά κόμματα, τους κοινωνικούς και λοιπούς φορείς, για θέματα που αφορούν τα συμφέροντα των μελών τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">δ) Τη συγκρότηση συμβουλευτικών επιτροπών για τη συλλογική επεξεργασία θέσεων της Ομοσπονδίας για τα θεσμικά και επαγγελματικά προβλήματα του κλάδου και την προβολή τους με διαβήματα στις διοικητικές αρχές, με ανακοινώ-σεις στον τύπο, επαφές με πολιτικούς φορείς.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ε) Τη διοργάνωση σεμιναρίων για την εξειδίκευση και τεκμηρίωση θεμάτων, που απασχολούν τους Έλληνες στρατιωτικούς.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">στ) Την καταγγελία και έγκληση στις Δικαστικές Αρχές για την προστασία των μελών της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ζ) Τη μέριμνα της ψυχαγωγίας του προσωπικού, με κάθε είδους εκδηλώσεις, τη διοργάνωση μορφωτικών, πολιτιστικών εκδηλώσεων, συνεδρίων και διαλέξεων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">η) Κάθε άλλο μέτρο που αποσκοπεί στην πραγματοποίηση των σκοπών του καταστατικού.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">θ) Απαγορεύεται ρητά στα μέλη της Ομοσπονδίας:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1) Η κήρυξη και συμμετοχή σε απεργία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2) Η συμμετοχή των μελών της σε κάθε είδους εκδηλώσεις πολιτικών φο-ρέων ή πολιτικών προσώπων ή η άσκηση προπαγάνδας υπέρ ή κατά αυτών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3) Η προσχώρηση ή η εγγραφή των μελών της ως μελών άλλων επαγγελματικών οργανώσεων εκτός των Διεθνών Στρατιωτικών συνδικαλιστικών οργανώσεων ή η εκπροσώπηση άλλων εργαζομένων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4) Η με οιονδήποτε τρόπο ανάμειξη σε θέματα διοίκησης των Ενόπλων Δυνάμεων.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 4ο</span></strong><br /><strong><span style="font-family: arial, helvetica, sans-serif; font-size: 10pt;">ΜΕΛΗ ΤΗΣ ΟΜΟΣΠΟΝΔΙΑΣ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Μέλη της Ομοσπονδίας μπορούν να εγγράφονται οι Πρωτοβάθμιες Ενώσεις Στρατιωτικών, που υφίστανται και λειτουργούν νομίμως.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 5ο</span></strong><br /><strong><span style="font-family: arial, helvetica, sans-serif; font-size: 10pt;">ΕΓΓΡΑΦΗ ΜΕΛΩΝ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Για την εγγραφή μέλους απαιτείται:</span></div>
<div style="text-align: justify;"><span style="font-family: arial, helvetica, sans-serif; font-size: 10pt;"></span><br /><span style="font-family: arial, helvetica, sans-serif; font-size: 10pt;">α) Έγγραφη αίτηση.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Επικυρωμένο αντίγραφο του εγκεκριμένου καταστατικού της Ένωσης.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Επικυρωμένο αντίγραφο της απόφασης της Γενικής Συνέλευσης της Ένωσης για την εγγραφή.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">δ) Επικυρωμένο αντίγραφο μητρώου μελών, αποτελέσματα αρχαιρεσιών και σύνθεση του Προεδρείου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Το Διοικητικό Συμβούλιο της Ομοσπονδίας αποφαίνεται επί της αιτήσεως εντός τεσσάρων (4) μηνών από την υποβολή της αίτησης, άλλως μετά την παρέλευσή του, αυτή θεωρείται αυτοδικαίως εγκριθείσα από το χρόνο της υποβολής της. Η απόρριψη της αίτησης πρέπει να είναι αιτιολογημένη.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Σε περίπτωση απόρριψης της αίτησης, η αιτούμενη Ένωση μπορεί να προσφύγει ενώπιον του Πανελληνίου Συνεδρίου των Αντιπροσώπων, το οποίο αποφαίνεται επί της αιτήσεως.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 6ο</span></strong><br /><strong><span style="font-family: arial, helvetica, sans-serif; font-size: 10pt;">ΔΙΑΓΡΑΦΗ ΜΕΛΩΝ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Με απόφαση του Διοικητικού Συμβουλίου της Ομοσπονδίας, διαγράφεται το μέλος που καθυστερεί την εκπλήρωση των οικονομικών του υποχρεώσεων για χρονικό διάστημα μεγαλύτερο των έξι (6) μηνών. Προϋπόθεση για τη διαγραφή μέλους είναι η προηγούμενη έγγραφη σύσταση της Ομοσπονδίας προς το μέλος αυτό, με την οποία καλείται να προβεί σε τακτοποίηση των οικονομικών του υποχρεώσεων. Το μέλος που διαγράφεται για το λόγο αυτό, εφόσον εκπληρώσει τις οικονομικές του υποχρεώσεις, επανεγγράφεται αυτοδικαίως και θεωρείται ότι ουδέποτε διαγράφηκε.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Τα μέλη που συστηματικά αντιστρατεύονται τους σκοπούς και τις επιδιώ-ξεις της Ομοσπονδίας, διαγράφονται με απόφαση του Συνεδρίου, η οποία λαμβάνεται με την ίδια απαρτία και πλειοψηφία, που απαιτείται για την τροποποίηση του καταστατικού. Πριν από κάθε απόφαση διαγραφής για το λόγο αυτό, η Ομοσπονδία καλεί υποχρεωτικά το μέλος να λάβει μέρος στη σχετική συζήτηση προκειμένου να δώσει εξηγήσεις. Σε περίπτωση μη εμφάνισης του μέλους, η απόφαση λαμβάνεται ερήμην του.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Το μέλος στο οποίο έχει επιβληθεί με απόφαση του Συνεδρίου η διαγραφή από την Ομοσπονδία, σύμφωνα με την προηγούμενη παράγραφο του παρόντος, έχει δικαίωμα, εκτός της από το νόμο προβλεπόμενης διαδικασίας, να προσφύγει κατόπιν αιτήσεώς του στο πρώτο τακτικό ή έκτακτο Συνέδριο, που θα συγκροτηθεί μετά τη διαγραφή του. Η προσφυγή αυτή εξετάζεται από το Συνέδριο υποχρεωτικά πριν από κάθε άλλο θέμα. Το Συνέδριο αποφασίζει με την ίδια απαρτία και πλειοψηφία, που απαιτείται για την τροποποίηση του καταστατικό, εντός δύο (2) μηνών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Το μέλος, που για οποιοδήποτε λόγο έπαυσε να υφίσταται νομίμως ως Περιφερειακή Ένωση Στρατιωτικών, διαγράφεται αυτοδικαίως.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Κάθε μέλος της Ομοσπονδίας έχει το δικαίωμα να αποχωρήσει από αυτήν, κατόπιν απόφασης του αρμοδίου κατά το καταστατικό του οργάνου. Προς το σκοπό αυτό, υποχρεούται να υποβάλει σχετική αίτηση προς την Ομοσπονδία, στην οποία προσαρτάται υποχρεωτικά και η απόφαση περί αποχώρησης. Το Συνέδριο της Ομοσπονδίας αποφαίνεται επί της αιτήσεως εντός δύο (2) μηνών από την υποβολή της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Το μέλος, που διαγράφεται ή αποχωρεί, ευθύνεται και μετά την διαγραφή του για όλες τις οικονομικές του υποχρεώσεις προς την Ομοσπονδία καθώς και για όλες τις οικονομικές υποχρεώσεις, που ανέλαβε η Ομοσπονδία μέχρι τη δια-γραφή του ή την ημέρα που υπέβαλε την αίτηση αποχώρησής του, στερούμενο αυτοδίκαια κάθε δικαιώματος σε περιουσιακά στοιχεία της Ομοσπονδίας, τα ο-ποία αποκτήθηκαν κατά το χρονικό διάστημα που ήταν μέλος της.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 7ο</span></strong><br /><strong><span style="font-family: arial, helvetica, sans-serif; font-size: 10pt;">ΔΙΚΑΙΩΜΑΤΑ ΜΕΛΩΝ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Τα μέλη της Ομοσπονδίας δικαιούνται:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Να συμμετέχουν με εκλεγμένους αντιπροσώπους στα συνέδρια της Ομοσπονδίας και να ασκούν έλεγχο στη διοίκησή τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Να εκλέγουν και να εκλέγονται με τους αντιπροσώπους τους στη Διοίκηση και στα άλλα όργανα της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Να ενημερώνονται τακτικά για την όλη πορεία των υποθέσεων της Ομοσπονδίας και να συμμετέχουν ενεργά στις εκδηλώσεις της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">δ) Να λαμβάνουν γνώση των πρακτικών κατόπιν έγγραφης αιτήσεώς τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ε) Να ζητούν την ηθική, υλική και νομική ενίσχυση της Ομοσπονδίας για την εξυπηρέτηση των συμφερόντων των μελών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">στ) Να διατηρούν την οικονομική και διοικητική τους αυτοτέλεια.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Σε περίπτωση αμφισβήτησης, τα δικαιώματα των μελών – Ενώσεων προσδι-ορίζονται από το Συνέδριο.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 8ο</span></strong><br /><strong><span style="font-family: arial, helvetica, sans-serif; font-size: 10pt;">ΥΠΟΧΡΕΩΣΕΙΣ ΜΕΛΩΝ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Τα μέλη της Π.Ο.Ε.Σ. έχουν τις ακόλουθες υποχρεώσεις:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Να τηρούν το καταστατικό της Ομοσπονδίας και να συμμορφώνονται στις διατάξεις του σε ότι αφορά τις σχέσεις και τις υποχρεώσεις τους με την Ομοσπονδία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Να εφαρμόζουν τις αποφάσεις των συνεδρίων και των άλλων οργάνων της Ομοσπονδίας στην κατεύθυνση της εξυπηρέτησης των συμφερόντων των μελών τους, ενημερώνοντας τα μέλη και καταβάλλοντας κάθε δυνατή προσπάθεια για την υλοποίησή τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Να εκπληρώνουν τις οικονομικές τους υποχρεώσεις προς την Ομοσπονδία μέσα στις προθεσμίες που καθορίζονται από το παρόν καταστατικό, συμμορφούμενοι με το σύστημα εισπράξεως που υποδεικνύει η Διοίκηση της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">δ) Να υποβάλουν κάθε χρόνο έγγραφη έκθεση στην Ομοσπονδία για τα οικονομικά τακτοποιημένα μέλη και να αναφέρουν την αριθμητική δύναμή τους, καθώς και τις τυχόν μεταβολές οργάνων και των αντιπροσώπων τους, έκτακτα δε αμέσως μόλις υπάρξουν μεταβολές των ανωτέρω. Ακόμα να υποβάλουν αμέσως μετά την διεξαγωγή αρχαιρεσιών επικυρωμένο αντίγραφο του πρακτικού της εφορευτικής επιτροπής και κατάσταση ψηφισάντων μελών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ε) Να ενημερώνουν την Ομοσπονδία για κάθε σοβαρό ζήτημα για να είναι έγκαιρη η συμπαράστασή της και η τυχόν κοινή με το μέλος ενέργεια και για τις γενικές συνελεύσεις τους, ώστε να παρίσταται σ' αυτές η Ομοσπονδία με εξουσιοδοτημένο αντιπρόσωπό της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">στ) Να δεχτούν τη διαμεσολάβηση της Ομοσπονδίας για κάθε ζήτημα που ανακύπτει μεταξύ των Ενώσεων – μελών της, εφόσον ζητηθεί από μια ενδιαφερόμενη Ένωση.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 9ο</span></strong><br /><strong><span style="font-family: arial, helvetica, sans-serif; font-size: 10pt;">ΣΥΝΔΡΟΜΕΣ ΚΑΙ ΤΡΟΠΟΙ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Κάθε Ένωση που θα γίνεται δεκτή στην Ομοσπονδία, καταβάλει δικαίωμα εγγραφής το ύψος του οποίου ορίζεται σε τριακόσια ευρώ (300,00 €).</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Η ετήσια συνδρομή των Ενώσεων – μελών ορίζεται στο ποσό των πέντε ευρώ (5,00 €) ανά οικονομικά τακτοποιημένο μέλος εκάστης Περιφερειακής Ένωσης.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Με απόφαση του Πανελλήνιου Συνεδρίου των Αντιπροσώπων μπορεί να αυξομειωθεί το ποσοστό εισφοράς των Ενώσεων. Επίσης, μπορεί με όμοια α-πόφαση να επιβληθεί υποχρεωτική ή εθελοντική εισφορά στα μέλη για την κάλυψη έκτακτων αναγκών ή εξασφάλιση οικονομικών προϋποθέσεων για την επίτευξη των σκοπών της.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 10ο</span></strong><br /><strong><span style="font-family: arial, helvetica, sans-serif; font-size: 10pt;">ΠΟΡΟΙ – ΠΕΡΙΟΥΣΙΑ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Πόροι της Ομοσπονδίας είναι:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Το δικαίωμα εγγραφής των Ενώσεων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Τα έσοδα από δωρεές, κληρονομιές κλπ.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Οι συνδρομές των Ενώσεων – μελών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">δ) Τα εκ της περιουσίας της Ομοσπονδίας έσοδα, τόκοι, πρόσοδοι κλπ.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ε) Έσοδα από τις διάφορες εκδηλώσεις και εορτές, λαχειοφόρες αγορές και από κάθε άλλη νόμιμη αιτία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Οι δωρεές και οι επιχορηγήσεις προς την Ομοσπονδία γίνονται πάντοτε επώνυμα, ενώ δεν γίνονται δεκτές οι ενισχύσεις από πολιτικά κόμματα ή άλλες πολιτικές οργανώσεις.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Απαγορεύεται η παρά της Π.Ο.Ε.Σ. και των Οργάνων της λήψη προμήθειας κατά τη διενέργεια πράξεων εκμετάλλευσης της περιουσίας της.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 11ο</span></strong><br /><strong><span style="font-family: arial, helvetica, sans-serif; font-size: 10pt;">ΟΡΓΑΝΑ ΤΗΣ ΟΜΟΣΠΟΝΔΙΑΣ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Τα όργανα Διοίκησης της Π.Ο.Ε.Σ. είναι:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Το Πανελλήνιο Συνέδριο των Αντιπροσώπων μελών της Ομοσπονδίας, που αποτελεί το κυρίαρχο και ανώτατο αποφασιστικό όργανό της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Το Διοικητικό Συμβούλιο (Δ.Σ.)</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Η Εκτελεστική Γραμματεία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Η εξελεγκτική Επιτροπή (Ε.Ε.), που αποτελεί το όργανο ελέγχου της δια-χείρισης των Οικονομικών του Διοικητικού Συμβουλίου.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 12ο</span></strong><br /><strong><span style="font-family: arial, helvetica, sans-serif; font-size: 10pt;">ΣΥΓΚΡΟΤΗΣΗ ΠΑΝΕΛΛΗΝΙΟΥ ΣΥΝΕΔΡΙΟΥ ΑΝΤΙΠΡΟΣΩΠΩΝ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Το Πανελλήνιο Συνέδριο των Αντιπροσώπων συγκροτείται από αιρετούς αντιπροσώπους των οικονομικά τακτοποιημένων Ενώσεων – μελών της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Οι αντιπρόσωποι των μελών που συμμετέχουν στο Συνέδριο της Ομοσπονδίας εκλέγονται από τις Γενικές Συνελεύσεις των πρωτοβάθμιων Ενώσεων – μελών της Ομοσπονδίας, ύστερα από μυστική δια ψηφοδελτίων ψηφοφορία, αποκλειομένης της με εξουσιοδότηση ψηφοφορίας με βάση τον αριθμό των μελών της πρωτοβάθμιας Ένωσης μέλους της Ομοσπονδίας που ψήφισαν και με πάγιο εκλογικό μέτρο πάντοτε είκοσι (20). Αν μετά τη διαίρεση του αριθμού των ψηφισάντων δια είκοσι (20) απομένει υπόλοιπο ψήφων από δέκα (10) και πάνω, τότε εκλέγεται ένας ακόμα αντιπρόσωπος. Εκτός από τους τακτικούς αντιπρο-σώπους εκλέγονται και ισάριθμοι αναπληρωματικοί. Από τους αντιπροσώπους τουλάχιστον ο ένας (1) θα προέρχεται από το Στρατό Ξηράς, ο ένας (1) από το Πολεμικό Ναυτικό και ο ένας (1) από την Πολεμική Αεροπορία. Σε περίπτωση μη υπάρξεως υποψηφίων αντιπροσώπων ενός εκ των παραπάνω Κλάδων ο αριθμός θα συμπληρώνεται από μέλη των άλλων Κλάδων και με τη σειρά Στρατός Ξηράς, Πολεμικό Ναυτικό, Πολεμική Αεροπορία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Η θητεία των αντιπροσώπων είναι τρία (3) χρόνια. Αν κατά τη διάρκεια της τριετούς θητείας κάποιος αντιπρόσωπος δηλώσει στο Συνέδριο εγγράφως την παραίτησή του, αυτός αντικαθίσταται από τον αναπληρωματικό αντιπρόσωπο. Σε περίπτωση μετάθεσης του αντιπροσώπου σε άλλη Υπηρεσία, η οποία βρίσκεται στη δικαιοδοσία άλλης πρωτοβάθμιας Ένωσης από αυτήν που εξελέγη, εξακολουθεί να διατηρεί την ιδιότητά του ως αντιπρόσωπος και δεν αντικαθίσταται μέχρι να λήξει η θητεία του.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Κάθε μέλος υποβάλει στην Ομοσπονδία μετά την εκλογή αντιπροσώπων που θα συμμετέχουν στο Συνέδριο τα πρακτικά της Εφορευτικής Επιτροπής, τα πρωτόκολλα ψηφοφορίας, την ονομαστική κατάσταση ψηφισάντων καθώς και θεωρημένο αντίγραφο μητρώου. Τα παραπάνω νομιμοποιητικά έγγραφα απαιτείται να υποβληθούν στο Διοικητικό Συμβούλιο της Ομοσπονδίας τουλάχιστον τριάντα (30) ημέρες πριν από την έναρξη του Συνεδρίου. Σε περίπτωση που διαπιστωθούν ελλείψεις, αμφιβολίες ή αντιρρήσεις το Δ.Σ. της Ομοσπονδίας ειδοποιεί το μέλος δεκαπέντε (15) ημέρες πριν από το Συνέδριο να συμπληρώσει τυχόν ελλείψεις και να δώσει διευκρινήσεις. Στην περίπτωση κατά την οποία διενεργηθούν εκλογές σε πρωτοβάθμια Ένωση – μέλος της Ομοσπονδίας μέχρι και την προηγούμενη ημέρα της έναρξης του Συνεδρίου, τότε στο Συνέδριο μετέχουν οι εκλεγόμενοι αντιπρόσωποι των πλέον πρόσφατων αρχαιρεσιών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Οι αντιπρόσωποι εγγράφονται στο τηρούμενο από την Ομοσπονδία μητρώο αντιπροσώπων και εφοδιάζονται με την σχετική κάρτα αντιπροσώπου για την είσοδο και συμμετοχή τους στις εργασίες του Συνεδρίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Κάθε σύνεδρος έχει δικαίωμα λόγου, μιας ψήφου, να εκλέγει και να εκλέ-γεται στα όργανα αυτοπροσώπως.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">7. Στα Συνέδρια συμμετέχουν και τα μέλη του Διοικητικού Συμβουλίου της Ομοσπονδίας με δικαίωμα λόγου, ακόμη και αν δεν έχουν εκλεγεί αντιπρόσωποι.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 13ο</span></strong><br /><strong><span style="font-family: arial, helvetica, sans-serif; font-size: 10pt;">ΑΡΜΟΔΙΟΤΗΤΕΣ ΣΥΝΕΔΡΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Το Συνέδριο είναι το ανώτατο και κυρίαρχο όργανο της Ομοσπονδίας που αποφασίζει για κάθε θέμα που δεν προβλέπει το καταστατικό, καθορίζει τους στόχους της Ομοσπονδίας και ελέγχει όλα τα όργανα.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Ειδικότερα, το Συνέδριο έχει ως αποστολή:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Να διενεργεί τον έλεγχο των διοικητικών και οικονομικών πράξεων του Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Να εγκρίνει ή να απορρίπτει το διοικητικό και οικονομικό απολογισμό της Διοίκησης, να ψηφίζει το πρόγραμμα δράσης και τον προϋπολογισμό.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Να εκλεγεί από τους αντιπροσώπους τα όργανα της Ομοσπονδίας, τους αντιπροσώπους για την τριτοβάθμια Οργάνωση και όπου αλλού επιτευχθεί εκπροσώπηση.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">δ) Να τροποποιεί σύμφωνα με τους σχετικούς νόμους το καταστατικό.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ε) Να αποφασίζει σύμφωνα με το νόμο για τα θέματα μομφής, άρσης εμπιστοσύνης, διαγραφής των μελών της Ομοσπονδίας καθώς και για εγγραφή νέων μελών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">στ) Να συζητά και να αποφασίζει για κάθε άλλο θέμα.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 14ο</span></strong><br /><strong><span style="font-family: arial, helvetica, sans-serif; font-size: 10pt;">ΣΥΓΚΛΗΣΗ ΣΥΝΕΔΡΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Η σύγκληση του τακτικού Πανελληνίου Συνεδρίου των Αντιπροσώπων πραγματοποιείται μια φορά κάθε έτος, και μέσα στο τελευταίο τρίμηνο αυτού, με έγγραφη πρόσκληση του Διοικητικού Συμβουλίου, ύστερα απόφαση του, που υπογράφεται από τον Πρόεδρο και το Γενικό Γραμματέα αυτού. Η έγγραφη αυτή πρόσκληση, στην οποία αναγράφονται ο τόπος, ο χρόνος σύγκλησης του Συνεδρίου και τα θέματα της ημερησίας διάταξης, κοινοποιείται προς όλες τις Ενώσεις – μέλη της Ομοσπονδίας τουλάχιστον τριάντα (30) ημέρες πριν την ημερομηνία που ορίστηκε. Ο τόπος σύγκλησης μπορεί να οριστεί και σε κάθε άλλη πόλη εκτός της έδρας της Ομοσπονδίας κατά την κρίση του Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Έκτακτο Συνέδριο συγκαλείται όταν το κρίνει σκόπιμο και αναγκαίο το Διοικητικού Συμβούλιο της Ομοσπονδίας με απόφασή του, ή όταν ζητήσουν τη σύγκλησή του το ένα τρίτο (1/3) τουλάχιστον των οικονομικά τακτοποιημένων μελών της Ομοσπονδίας, καθώς επίσης όταν το ζητήσει το ένα τρίτο (1/3) των αντιπροσώπων των Ενώσεων – μελών, με έγγραφη αίτησή τους προς το Διοικητικό Συμβούλιο στην όποια και θα ορίζονται τα θέματα συζήτησης. Σε περίπτωση υποβολής αίτησης των μελών της Ομοσπονδίας, το Δ.Σ. είναι υποχρεωμένο να συγκαλέσει έκτακτο Συνέδριο εντός ενός (1) μηνός από την υποβολή της αίτησης. Στην περίπτωση αυτή τα μέλη της Ομοσπονδίας ειδοποιούνται εγγράφως με πρόσκληση τουλάχιστον δέκα πέντε (15) ημέρες πριν από την σύγκληση του Συνεδρίου. Στο έκτακτο Συνέδριο προτάσσονται και συζητούνται τα θέματα για τα οποία συγκλήθηκε, μη αποκλειομένου του δικαιώματος να προστεθούν στην ημερήσια διάταξη και άλλα θέματα από το Δ.Σ., τα οποία όμως δεν συζητούνται πριν από τα θέματα για τα οποία συγκλήθηκε το έκτακτο Συνέδριο.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 15ο</span></strong><br /><strong><span style="font-family: arial, helvetica, sans-serif; font-size: 10pt;">ΑΠΑΡΤΙΑ ΣΥΝΕΔΡΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Οι αντιπρόσωποι – σύνεδροι προσέρχονται στο Συνέδριο με την επίδειξη της κάρτας συνέδρου, με την οποία έχει εφοδιάσει το Διοικητικό Συμβούλιο της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Το Συνέδριο βρίσκεται σε απαρτία αν παρευρίσκεται σ' αυτό το ένα τρίτο (1/3) του συνολικού αριθμού αντιπροσώπων των οικονομικά τακτοποιημένων μελών της Ομοσπονδίας. Την απαρτία διαπιστώνει ο Πρόεδρος του Διοικητικού Συμβουλίου της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Σε περίπτωση που δεν υπάρξει απαρτία, το Συνέδριο συνέρχεται με τα ίδια ακριβώς θέματα την επόμενη μέρα και βρίσκεται σε απαρτία αν είναι παρόντες σε αυτό τουλάχιστον το ένα τέταρτο (1/4) του συνολικού αριθμού των αντιπροσώπων των οικονομικά τακτοποιημένων μελών της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Σε περίπτωση που δεν υπάρξει απαρτία και κατά τη δεύτερη ημέρα, το Συνέδριο συνέρχεται με τα ίδια ακριβώς θέματα τη μεθεπόμενη ημέρα και βρίσκε-ται σε απαρτία αν είναι παρόντες σε αυτό τουλάχιστον το ένα έκτο (1/6) του συνολικού αριθμού των αντιπροσώπων των οικονομικά τακτοποιημένων μελών της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Αν και την τρίτη ημέρα δεν υπάρξει απαρτία, δεν μπορεί να συγκληθεί με τα ίδια θέματα νέο Συνέδριο πριν την πάροδο ενός (1) μηνός. Αν μετά την παρέλευση μήνα συγκληθεί νέο Συνέδριο, τότε αυτό θεωρείται ως πρώτο και υπόκειται στην παραπάνω διαδικασία για την ύπαρξη απαρτίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Απαιτείται απαρτία τουλάχιστον του ενός δευτέρου συν ένα (1/2 + 1) του συνολικού αριθμού των αντιπροσώπων των οικονομικά τακτοποιημένων μελών της Ομοσπονδίας σε περίπτωση που πρόκειται να ληφθεί απόφαση σχετικά με την τροποποίηση του καταστατικού ή τη διάλυση της Ομοσπονδίας.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 16ο</span></strong><br /><strong><span style="font-family: arial, helvetica, sans-serif; font-size: 10pt;">ΕΡΓΑΣΙΕΣ ΚΑΙ ΛΗΨΗ ΑΠΟΦΑΣΕΩΝ ΣΥΝΕΔΡΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Ο Πρόεδρος του Διοικητικού Συμβουλίου της Ομοσπονδίας, μετά την διαπίστωση τα απαρτίας, κηρύσσει την έναρξη των εργασιών του Συνεδρίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Αμέσως μετά, το Συνέδριο συγκροτείται σε σώμα, εκλέγοντας ανάμεσα στα μέλη του πενταμελές (5μελές) Προεδρείο που αποτελείται από ένα (1) Πρόεδρο, που διευθύνει τις εργασίες, έναν (1) Αντιπρόεδρο, που τον αναπληρώνει, δύο (2) Γραμματείς για την τήρηση των πρακτικών της συνεδρίασης και ένα (1) μέλος.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Στη συνέχεια εκλέγεται μια τριμελής (3μελής) επιτροπή που προβαίνει στον έλεγχο των νομιμοποιητικών στοιχείων των αντιπροσώπων – συνέδρων που έχουν υποβάλει τα μέλη της Ομοσπονδίας και συντάσσει σχετικό πρακτικό που υποβάλει στο Συνέδριο.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Μετά την έναρξη των εργασιών του Συνεδρίου, ο λόγος δίνεται στους εκπροσώπους των οργανώσεων – φορέων που παρίστανται και θέλουν να απευ-θύνουν χαιρετισμό.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Οι αποφάσεις από το Συνέδριο λαμβάνονται με απόλυτη πλειοψηφία του αριθμού των παρόντων συνέδρων που γίνεται με ανάταση των χεριών, εκτός από τις περιπτώσεις που το καταστατικό ορίζει διαφορετικά.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Οι αποφάσεις του Συνεδρίου που αφορούν αρχαιρεσίες, ψήφο εμπιστοσύνης προς τη Διοίκηση, έγκριση ή αποδοκιμασία λογοδοσίας, προσωπικά ζητήματα, διαγραφή μέλους και εκλογή αντιπροσώπων για την τριτοβάθμια οργάνωση λαμβάνονται με μυστική ψηφοφορία και με ψηφοδέλτια. Αν δεν τηρηθεί η διαδικασία αυτή, οι αποφάσεις επί των συγκεκριμένων θεμάτων είναι άκυρες.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">7. Η απόφαση του Συνεδρίου σχετικά με την τροποποίηση του καταστατικού ή την διάλυση της Ομοσπονδίας λαμβάνεται υποχρεωτικά με πλειοψηφία των τριών τετάρτων (3/4) του συνόλου των παρόντων νομιμοποιηθέντων αντιπροσώπων – συνέδρων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">8. Για την ένταξη σε τριτοβάθμια οργάνωση απαιτείται η παρουσία των τριών τετάρτων (3/4) τουλάχιστον του όλου αριθμού των αντιπροσώπων, ως και η θετική ψήφος αυτών λαμβανομένη δια ονομαστικής κλήσης των συνέδρων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">9. Οι αποφάσεις του Συνεδρίου καταχωρούνται με επιμέλεια των Γραμματέων στο βιβλίο πρακτικών των συνεδριάσεων των Συνεδρίων και υπογράφονται από το Προεδρείο.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 17ο</span></strong><br /><strong><span style="font-family: arial, helvetica, sans-serif; font-size: 10pt;">ΑΡΧΑΙΡΕΣΙΕΣ – ΕΦΟΡΕΥΤΙΚΗ ΕΠΙΤΡΟΠΗ – ΕΚΛΟΓΙΚΟ ΣΥΣΤΗΜΑ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Οι αρχαιρεσίες για την εκλογή του Διοικητικού Συμβουλίου, Εξελεγκτικής Επιτροπής και των αντιπροσώπων για την τριτοβάθμια οργάνωση και όπου αλλού υπάρχει εκπροσώπηση διεξάγονται μαζί κάθε τρία (3) έτη στο τέλος των εργασιών του Συνεδρίου, με μυστική ψηφοφορία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Την ευθύνη για τη διενέργεια των αρχαιρεσιών έχει η Εφορευτική Επιτρο-πή που κηρύσσει την έναρξη και τη λήξη αυτών και η οποία απαρτίζεται από πέ-ντε (5) μέλη που εκλέγονται με ισάριθμα αναπληρωματικά μέλη από το Συνέδριο με μυστική ψηφοφορία. Η Εφορευτική Επιτροπή αποτελείται από μέλη, που προέρχονται ένα (1) από το Στρατό Ξηράς, ένα (1) από το Πολεμικό Ναυτικό και ένα (1) από την Πολεμική Αεροπορία. Σε περίπτωση που δεν υπάρχουν υποψήφιοι από έναν εκ των τριών ανωτέρω Κλάδων η Εφορευτική Επιτροπή συμπληρώνεται από μέλη των άλλων Κλάδων. Τα τακτικά και τα αναπληρωματικά μέλη της Εφορευτικής Επιτροπής δεν μπορούν να είναι υποψήφιοι για τα όργανα της Π.Ο.Ε.Σ.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Τα ανωτέρω μέλη εκλέγονται με μυστική ψηφοφορία από την τακτική Γενική Συνέλευση της χρονιάς κατά την οποία διεξάγονται οι εκλογές. Τα μέλη της Εφο-ρευτικής Επιτροπής δεν μπορούν να θέσουν υποψηφιότητα για το αξίωμα του μέλους του Διοικητικού Συμβουλίου ή της Εξελεγκτικής Επιτροπής.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Η Εφορευτική Επιτροπή φροντίζει για τον εφοδιασμό του εκλογικού σώματος με επαρκή αριθμό ψηφοδελτίων. Η Εφορευτική Επιτροπή εποπτεύει κατά τη διάρκεια των αρχαιρεσιών για την ομαλή, ανεπηρέαστη και σύμφωνη με το νόμο και το καταστατικό διεξαγωγή της ψηφοφορίας. Η Εφορευτική Επιτροπή δέχεται τις υποβαλλόμενες από τους υποψηφίους τυχόν ενστάσεις και αποφασίζει σχετικά καθώς και συντάσσει πρακτικά για όλα τα περιστατικά που συνέβησαν κατά τη διάρκεια της ψηφοφορίας καθώς και για τα αποτελέσματά τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Η Εφορευτική Επιτροπή ελέγχει το μητρώο των πρωτοβαθμίων Ενώσεων – μελών της Ομοσπονδίας και αφού διαπιστώσει ότι έχει συνταχθεί σύμφωνα με το νόμο και το καταστατικό βεβαιώνει την ακρίβειά του θέτοντας υπογραφές στο πρωτότυπο και σε δύο (2) αντίγραφα.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Οι σύνεδροι που επιθυμούν να εκλεγούν μέλη στο Διοικητικό Συμβούλιο ή την Εξελεγκτική Επιτροπή ή Αντιπρόσωποι της Ομοσπονδίας στην τριτοβάθμια οργάνωση ή όπου αλλού έχει επιτευχθεί αντιπροσώπευση, υποβάλλουν έγγραφη αίτηση στην Εφορευτική Επιτροπή. Η αίτηση υποψηφιότητας που υπογράφεται από τον υποψήφιο περιέχει υποχρεωτικά τα στοιχεία ταυτότητας του υποψηφίου, την πρωτοβάθμια Ένωση, από την οποία προέρχεται και το όργανο στο οποίο επιθυμεί να εκλεγεί.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">7. Οι υποψηφιότητες υποβάλλονται στην Εφορευτική Επιτροπή αμέσως μετά την εκλογή της και σε χρόνο που ορίζει το Συνέδριο με απόφαση του, ο οποίος σε κάθε περίπτωση δεν μπορεί να είναι μικρότερος των τριών (3) ωρών. Στη συνέχεια η Εφορευτική Επιτροπή κατά την έναρξη των εργασιών της επόμενης η-μέρας του Συνεδρίου ανακοινώνει τους υποψηφίους και τους γνωστοποιεί με πρακτικό που τοιχοκολλεί σε εμφανή χώρο όπου διεξάγεται το Συνέδριο.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">8. Η Εφορευτική Επιτροπή με βάση τις υποψηφιότητες που έχουν υποβληθεί για τα όργανα της διοίκησης της Ομοσπονδίας, αποφασίζει για τις διαστάσεις, το σχήμα, και το χρώμα των ψηφοδελτίων και φακέλων που θα χρησιμοποιηθούν κατά την ψηφοφορία. Τα ψηφοδέλτια που πρέπει να είναι έντυπα, αναγράφουν στο επάνω μέρος τους την επωνυμία της Ομοσπονδίας και τα ονοματεπώνυμα των υποψηφίων με αλφαβητική σειρά του επωνύμου τους. Η Ομοσπονδία με δαπάνες της προμηθεύει την Εφορευτική Επιτροπή με ψηφοδέλτια και αδιαφανείς φακέλους οι οποίοι θα περιέχουν τα ψηφοδέλτια πριν ριχτούν στην κάλπη.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">9. Η ψηφοφορία γίνεται με βάση τον κατάλογο των νομιμοποιηθέντων συνέ-δρων και επιτρέπεται με την επίδειξη της υπηρεσιακής ταυτότητας και της κάρτας του αντιπροσώπου. Η Εφορευτική Επιτροπή τηρεί πρωτόκολλο ψηφοφορίας στο οποίο καταγράφεται το ονοματεπώνυμο του αντιπροσώπου, η πρωτοβάθμια Ένωση από την οποία προέρχεται, ο αριθμός της κάρτας του αντιπροσώπου, ο αριθμός της υπηρεσιακής του ταυτότητας, η διεύθυνσή του καθώς και όσα άλλα στοιχεία θεωρήσει αναγκαία. Το πρωτόκολλο ψηφοφορίας που κλείνει στο τέλος της ψηφοφορίας με πρακτικό καθώς και όλα τα έγγραφα της εκλογής υπογράφονται από τα μέλη της Εφορευτικής Επιτροπής καθώς και τους εκπροσώπους των υποψηφίων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">10. Κάθε ψηφοφόρος έχει το δικαίωμα να σημειώσει τόσους σταυρούς προτί-μησης όσος είναι και ο αριθμός των τακτικών μελών που εκλέγονται στο όργανο για το οποίο ψηφίζει. Κάθε εκλογέας παίρνει το ενιαίο ψηφοδέλτιο και το φάκελο και αποσύρεται σε ξεχωριστό χώρο όπου κλείνει μυστικά το ψηφοδέλτιο μέσα στο φάκελο αφού προηγουμένως σημειώσει σταυρό προτίμησης δίπλα στο όνομα (ή ονόματα) του υποψηφίου (ή υποψηφίων) που αυτός κρίνει, έχει δε το δικαίωμα να εκφράσει την προτίμηση του για μέχρι και έξι (6) υποψηφίους για το Διοικητικό Συμβούλιο και για μέχρι και δύο (2) υποψηφίους για την Εξελεγκτική Επιτροπή.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">11. Κατά τη διαλογή και τον έλεγχο της εγκυρότητας των ψηφοδελτίων δικαιούται να παρίστανται οι υποψήφιοι και εφαρμόζονται οι διατάξεις και οι αρχές της εκλογικής διαδικασίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">12. Δεν γίνονται δεκτές οι υποψηφιότητες για το Δ.Σ. και την Εξελεγκτική Επι-τροπή συγχρόνως.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 18ο</span></strong><br /><strong><span style="font-family: arial, helvetica, sans-serif; font-size: 10pt;">ΣΥΓΚΡΟΤΗΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΣΕ ΣΩΜΑ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Το Διοικητικό Συμβούλιο της Π.Ο.Ε.Σ. αποτελείται από δεκαπέντε (15) μέλη που εκλέγονται από το Συνέδριο με τριετή (3ετή) θητεία, η οποία αρχίζει από την συγκρότησή του σε σώμα και λήγει με την εκλογή της Εφορευτικής Επιτροπής στο αρχαιρεσιακό Συνέδριο. Από τα δεκαπέντε (15) αυτά μέλη τουλάχιστον το ένα (1) θα προέρχεται από το Στρατό Ξηράς, το ένα (1) από το Πολεμικό Ναυτικό και το ένα (1) από την Πολεμική Αεροπορία. Σε περίπτωση παραίτησης μέλους του Διοικητικού Συμβουλίου, το αναπληρωματικό μέλος, που καταλαμβάνει τη θέση του παραιτηθέντος έχει θητεία το χρόνο που απομένει από την τριετία που κανονικά θα έπρεπε να διανύσει το Διοικητικό Συμβούλιο που διαδέχτηκε. Σε περίπτωση μη υπάρξεως υποψηφίων και ανακηρύξεώς των ως μελών του Διοικητικού Συμβουλίου ενός εκ των παραπάνω Κλάδων το Διοικητικό Συμβούλιο θα συμπληρώνεται από μέλη των άλλων Κλάδων και με τη σειρά Στρατός Ξηράς, Πολεμικό Ναυτικό, Πολεμική Αεροπορία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Τα εκλεγέντα μέλη του Διοικητικού Συμβουλίου συγκροτούνται σε σώμα το αργότερο δέκα (10) ημέρες μετά την εκλογή του από το Συνέδριο, ύστερα από πρόσκληση του πλειοψηφίσαντος συμβούλου. Σε περίπτωση που ο πλειοψηφίσας σύμβουλος δεν συγκαλέσει εμπρόθεσμα το Διοικητικό Συμβούλιο, τότε την ευθύνη της σύγκλησης έχει ο επόμενος εκλεγείς σύμβουλος, το συντομότερο δυνατόν και όχι πέραν των πέντε (5) ημερών από τη λήξη της δεκαήμερης προθεσμίας. Σε περίπτωση έλλειψης απαρτίας του Διοικητικού Συμβουλίου κατά την πρώτη συνεδρίασή του, ο συγκαλέσας αυτό σύμβουλος, το συγκαλεί και πάλι την ίδια ώρα και ημέρα της επόμενης εβδομάδας στα γραφεία της Π.Ο.Ε.Σ.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Το Διοικητικό Συμβούλιο κατά την πρώτη του συνεδρίαση εκλέγει μεταξύ των μελών του τον Πρόεδρο, τον Αντιπρόεδρο, το Γενικό Γραμματέα και τον Αναπληρωτή του, τον Οργανωτικό Γραμματέα και τον Αναπληρωτή του και τον Υπεύθυνο Δημοσίων και Διεθνών Σχέσεων. Η εκλογή γίνεται με μυστική ψηφοφορία και χωριστά για κάθε μια από τις παραπάνω θέσεις. Για την εκλογή στις θέσεις του Προεδρείου απαιτείται απόλυτη πλειοψηφία των παρόντων μελών του Διοικητικού Συμβουλίου. Ο Αντιπρόεδρος υποχρεωτικά ανήκει σε Κλάδο διάφορο του εκλεγέντος Προέδρου, εκτός αν τούτο δεν είναι εφικτό.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Επίσης, το Διοικητικό Συμβούλιο εκλέγει μεταξύ των μελών του, με μυστική ψηφοφορία, πενταμελή (5μελή) Εκτελεστική Γραμματεία, η οποία είναι υπεύθυνη για την εκτέλεση των αποφάσεων του Διοικητικού Συμβουλίου και τη διεκπεραίωση όσων θεμάτων της ανατίθενται από το Διοικητικό Συμβούλιο. Στην Εκτελεστική Γραμματεία μετέχει υποχρεωτικά ο Πρόεδρος, ο Γενικός Γραμματέας και ο Οργανωτικός Γραμματέας του Δ.Σ. Η Εκτελεστική Γραμματεία συνέρχεται στην έδρα της Ομοσπονδίας σε τακτά χρονικά διαστήματα μεταξύ των συνεδριάσεων του Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Το Διοικητικό Συμβούλιο αναλαμβάνει τις αρμοδιότητες του αμέσως μετά την συγκρότησή του σε σώμα.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Το Προεδρείο του απερχόμενου Διοικητικού Συμβουλίου παραδίδει στο νέο Προεδρείο εντός δέκα (10) ημερών από τη συγκρότησή του σε σώμα όλα τα τηρούμενα από αυτό βιβλία με πρωτόκολλο παραλαβής και παράδοσης.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 19ο</span></strong><br /><strong><span style="font-family: arial, helvetica, sans-serif; font-size: 10pt;">ΑΡΜΟΔΙΟΤΗΤΕΣ ΚΑΙ ΔΙΚΑΙΟΔΟΣΙΑ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Το Διοικητικό Συμβούλιο της Π.Ο.Ε.Σ.:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Διοικεί υπεύθυνα την Ομοσπονδία σύμφωνα με το νόμο και το παρόν καταστατικό και εκπροσωπεί αυτή σε όλες τις δικαστικές και εξώδικες σχέσεις της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Αποφασίζει για όλα τα θέμα της διοίκησης και της διαχείρισης της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Φροντίζει για την ανάπτυξη της δραστηριότητας της Π.Ο.Ε.Σ. και είναι υπεύθυνο για την πιστή τήρηση και εκτέλεση των αποφάσεων των Συνεδρίων και των δικών του, καθώς και για την εφαρμογή των διατάξεων του καταστατικού και κυρίως για την πραγματοποίηση των σκοπών του.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Παρακολουθεί και συντονίζει τη δράση των μελών της, που πραγματοποι-είται με τη συνεχή επαφή με τις διοικήσεις των Ενώσεων και ενημερώνει αυτά για τη δράση της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Αποφασίζει τις ενέργειες που απαιτούνται (διεκδικήσεις, κινητοποιήσεις) για την καλύτερη προώθηση των συμφερόντων των Ελλήνων στρατιωτικών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Διαχειρίζεται την περιουσία της Ομοσπονδίας, αποφασίζει για την πρόσληψη ή απόλυση του υπαλληλικού προσωπικού της, των νομικών συμβούλων και άλλων συνεργατών της Π.Ο.Ε.Σ., εγκρίνει τις δαπάνες στα πλαίσια του προϋπολογισμού, εγκρίνει τον ετήσιο απολογισμό εσόδων και εξόδων καθώς και τον προϋπολογισμό του επόμενου έτους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">7. Συγκαλεί τα συνέδρια (τακτικά και έκτακτα) της Ομοσπονδίας και εγκρίνει την ημερήσια διάταξη των εργασιών τους. Υποβάλει στο τακτικό Συνέδριο τον ισολογισμό, προϋπολογισμό καθώς και τον απολογισμό της δράσης της Π.Ο.Ε.Σ. και ζητά την έγκρισή τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">8. Αποφασίζει το ύψος της έκτακτης προαιρετικής ή υποχρεωτικής εισφοράς.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">9. Συμμετέχει με εκπροσώπους στις Γενικές Συνελεύσεις των μελών της Ομοσπονδίας με δικαίωμα λόγου, εφόσον έχει με σχετικό έγγραφο κληθεί από τη Διοίκηση της Ένωσης.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">10. Παρέχει οικονομική ενίσχυση σε συναδέλφους που έχουν ανάγκη, εφόσον υπάρχει σχετική πρόβλεψη του προϋπολογισμού.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">11. Τηρεί όλα τα αναγκαία βιβλία, θεωρημένα και με αριθμημένες σελίδες.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">12. Εκδίδει έντυπα για την ενημέρωση των μελών της Ομοσπονδίας και οργανώνει εκδηλώσεις.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 20ο</span></strong><br /><strong><span style="font-family: arial, helvetica, sans-serif; font-size: 10pt;">ΓΕΝΙΚΟ ΣΥΜΒΟΥΛΙΟ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Το Γενικό Συμβούλιο συγκροτείται από τα μέλη του Διοικητικού Συμβουλίου της Ομοσπονδίας και τους Προέδρους ή τους Προέδρους και Γραμματείς των πρωτοβάθμιων Ενώσεων – μελών της, σε κοινές συσκέψεις με καθαρά ενημερωτικό, συμβουλευτικό και γνωμοδοτικό χαρακτήρα.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Σύγκληση Γενικού Συμβουλίου γίνεται:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Τακτικά δύο (2) φορές κάθε χρόνο με απόφαση του Διοικητικού Συμ-βουλίου της Ομοσπονδίας μετά από έγγραφη πρόσκληση προς τις πρωτοβάθμιες Ενώσεις – μέλη της, τουλάχιστον δέκα (10) ημέρες πριν από την ημερομηνία συνεδρίασής του.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Έκτακτα σύμφωνα με το άρθρο 14 παρ. 2, πλην της περίπτωσης σύγκλησης Συνεδρίου από το ένα τρίτο (1/3) των αντιπροσώπων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Με εσωτερικό κανονισμό, που εγκρίνεται από το Συνέδριο των Αντιπροσώπων, ρυθμίζονται ειδικότερα θέματα λειτουργίας του Γενικού Συμβουλίου.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 21ο</span></strong><br /><strong><span style="font-family: arial, helvetica, sans-serif; font-size: 10pt;">ΣΥΝΕΔΡΙΑΣΕΙΣ ΚΑΙ ΛΕΙΤΟΥΡΓΙΑ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ –</span></strong><br /><strong><span style="font-family: arial, helvetica, sans-serif; font-size: 10pt;">ΕΚΤΕΛΕΣΤΙΚΗΣ ΓΡΑΜΜΑΤΕΙΑΣ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Το Διοικητικό Συμβούλιο συνεδριάζει τακτικά μια φορά κάθε τέσσερις (4) μήνες έπειτα από κοινή πρόσκληση του Προέδρου και του Γενικού Γραμματέα, η οποία κοινοποιείται στα μέλη του, τουλάχιστον πέντε (5) ημέρες πριν από την ημερομηνία συνεδρίασης. Στην πρόσκληση αναφέρονται η ημέρα, η ώρα, ο τόπος συνεδρίασης και τα θέματα της ημερησίας διάταξης. Το Δ.Σ. συνεδριάζει είτε στην έδρα της Ομοσπονδίας, είτε με τηλεδιάσκεψη, είτε με το συνδυασμό των δύο. Η πρόσκληση γίνεται με κάθε πρόσφορο τρόπο, ακόμη και με την ηλεκτρονική αλληλογραφία ή με FAX ή με τηλεφωνική επικοινωνία. Σε περίπτωση που συζητηθεί οποιοδήποτε θέμα που αφορά μέλος του Διοικητικού Συμβουλίου, αυτό καλείται μεν κανονικά, αλλά δε συμμετέχει στη συνεδρίαση (παρά μόνο για όσο χρόνο απαιτηθεί προς παροχή διευκρινίσεων) και στην ψηφοφορία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Το Διοικητικό Συμβούλιο συγκαλείται έκτακτα όταν το ζητήσουν:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Ο Πρόεδρος του Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Το ένα πέμπτο (1/5) των μελών του Διοικητικού Συμβουλίου με έγγραφη αίτηση τους που υποβάλουν στον Πρόεδρο του Δ.Σ. όπου και αναφέρουν τα θέματα της ημερησίας διάταξης. Ο Πρόεδρος του Δ.Σ. υποχρεούται να συγκαλέσει έκτακτο Διοικητικό Συμβούλιο εντός πέντε (5) ημερών από την υποβολή της αίτησης.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Η Εξελεγκτική Επιτροπή μετά την διαπίστωση οικονομικών και διαχειριστικών ανωμαλιών και σε χρόνο ίδιο με αυτό του εδ. β' της παραγράφου 2 του παρόντος άρθρου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Σε περίπτωση έκτακτης σύγκλησης του Διοικητικού Συμβουλίου η πρόσκληση προς τα μέλη του κοινοποιείται τουλάχιστον τρεις (3) ημέρες πριν την ημερομηνία της συνεδρίασης.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Στις συνεδριάσεις του Δ.Σ. προεδρεύει ο Πρόεδρος του ή ο νόμιμος αναπληρωτής του. Το Διοικητικό Συμβούλιο βρίσκεται σε απαρτία όταν είναι παρόντα το ένα δεύτερο συν ένα (1/2 +1) των μελών του. Αν δεν υπάρξει απαρτία η συνεδρίαση επαναλαμβάνεται μέσα σε δύο (2) ημέρες, όπου απαιτείται η ίδια ως άνω απαρτία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Οι αποφάσεις του Διοικητικού Συμβουλίου (μετακινήσεις, διαμονή, διατροφή) για την απρόσκοπτη άσκηση των καθηκόντων τους καλύπτονται από την Ομοσπονδία, σύμφωνα με απόφαση του Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Για θέματα που θα προκύψουν στο χρονικό διάστημα εντός του τριμήνου από τη νέα συνεδρίαση του Δ.Σ. αποφασίζει η Εκτελεστική Γραμματεία, η οποία εξουσιοδοτείται προς τούτο από το Δ.Σ. και έχει τις ίδιες αρμοδιότητες που απορρέουν για αυτό από το παρόν καταστατικό.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 22ο</span></strong><br /><strong><span style="font-family: arial, helvetica, sans-serif; font-size: 10pt;">ΔΙΑΓΡΑΦΗ – ΠΑΡΑΙΤΗΣΗ – ΠΑΥΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Μέλος του Διοικητικού Συμβουλίου θεωρείται ότι έχει παραιτηθεί όταν:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Υποβάλει έγγραφη παραίτηση στο Διοικητικό Συμβούλιο.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Απουσιάζει αδικαιολόγητα επί τρεις (3) συνεχόμενες συνεδριάσεις του Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Χάσει την ιδιότητα του μονίμου στελέχους των Ενόπλων Δυνάμεων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Σε όλες τις παραπάνω περιπτώσεις το μέλος του Διοικητικού Συμβουλίου αντικαθίσταται με μέριμνα του Προέδρου και με απόφαση του Διοικητικού Συμβουλίου:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Από το πρώτο αναπληρωματικό μέλος.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Αν δεν υπάρχουν αναπληρωματικοί ή αυτοί έχουν εξαντληθεί ή αυτοί που υπάρχουν αρνούνται να τον αναπληρώσουν, το Διοικητικό Συμβούλιο, λειτουργεί νόμιμα εφόσον εξακολουθεί να υπάρχει νόμιμη απαρτία.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Αν το μέλος του Διοικητικού Συμβουλίου που αντικαθίσταται κατείχε θέση στο Προεδρείο του Δ.Σ., τότε το Δ.Σ. μετά την αντικατάσταση του ως άνω, εκλέγει ένα από τα μέλη του για κάθε κενή θέση.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Το Διοικητικό Συμβούλιο της Π.Ο.Ε.Σ. λειτουργεί νόμιμα αν ο αριθμός των μελών του που απομένει είναι τουλάχιστον οκτώ (8), δηλαδή ο απαιτούμενος για απαρτία αριθμός μελών του Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Σε περίπτωση που απομείνουν λιγότερα μέλη, τότε το Δ.Σ. της Ομοσπονδίας υποχρεούται το αργότερο εντός σαράντα (40) ημερών να διενεργήσει Συνέδριο απολογισμού και αρχαιρεσιών για την ανάδειξη νέων οργάνων της Π.Ο.Ε.Σ.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 23ο</span></strong><br /><strong><span style="font-family: arial, helvetica, sans-serif; font-size: 10pt;">ΠΡΟΕΔΡΟΣ – ΑΝΤΙΠΡΟΕΔΡΟΣ ΔΙΟΙΚΗΤΙΚΟΥ ΣΥΜΒΟΥΛΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Ο Πρόεδρος του Διοικητικού Συμβουλίου συντονίζει το έργο της Διοίκησης και εκπροσωπεί την Ομοσπονδία σε όλες τις διοικητικές και δικαστικές αρχές καθώς και απέναντι σε τρίτους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Συγκαλεί και προεδρεύει στις συνεδριάσεις του Διοικητικού Συμβουλίου και καταρτίζει μαζί με τον Γενικό Γραμματέα του Διοικητικού Συμβουλίου την ημερήσια διάταξη και εισηγείται τα σχετικά θέματα.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Συνυπογράφει μαζί με το Γενικό Γραμματέα του Δ.Σ. όλα τα εξερχόμενα έγγραφα της Ομοσπονδίας, τα πρακτικά των συνεδριάσεων του Δ.Σ. και συνυ-πογράφει με τον Γενικό Γραμματέα και τον Ταμία όλα τα εντάλματα πληρωμής, δαπανών, τα παραστατικά εισπράξεων – πληρωμών και τις σχετικές αποδείξεις, καθώς και όλα τα έγγραφα που έχουν σχέση με την οικονομική διαχείριση.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Ο Πρόεδρος ή ο Γενικός Γραμματέας ή ένας των Αντιπροέδρων εκθέτει στο συνέδριο τη δράση της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Σε περίπτωση κωλύματος, ο Πρόεδρος αναπληρώνεται από τον Αντιπρόεδρο με τα ίδια δικαιώματα και υποχρεώσεις.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Αν ο Πρόεδρος αδρανήσει για οποιοδήποτε λόγο να συγκαλέσει το Διοικητικό Συμβούλιο για χρονικό διάστημα μεγαλύτερο των δύο (2) μηνών, έχει δικαίωμα να πράξει τούτου ο Αντιπρόεδρος του Δ.Σ.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 24ο</span></strong><br /><strong><span style="font-family: arial, helvetica, sans-serif; font-size: 10pt;">ΓΕΝΙΚΟΣ ΓΡΑΜΜΑΤΕΑΣ ΔΙΟΙΚΗΤΙΚΟΥ ΣΥΜΒΟΥΛΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Ο Γενικός Γραμματέας του Διοικητικού Συμβουλίου ασκεί τη διεύθυνση και την εποπτεία στα γραφεία της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Είναι υπεύθυνος για τη διεξαγωγή της αλληλογραφίας, για τη φύλαξη των αρχείων και της σφραγίδας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Προγραμματίζει από κοινού με τον Οργανωτικό Γραμματέα τις διάφορες εκδηλώσεις της Ομοσπονδίας και εισηγείται στο Διοικητικό Συμβούλιο για θέματα επικοινωνίας με τις Ενώσεις – μέλη της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Φροντίζει μαζί με τον Οργανωτικό Γραμματέα τη σωστή ενημέρωση του μητρώου των μελών και ανά έξι (6) μήνες υποβάλουν από κοινού στο Διοικητικό Συμβούλιο κατάσταση των μελών που καθυστερούν τις εισφορές τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Συντάσσει και υπογράφει με τον Πρόεδρο τα πρακτικά των συνεδριάσεων, υπογράφει με τον Πρόεδρο όλα τα έγγραφα της Ομοσπονδίας και μαζί καταρτίζουν την ημερήσια διάταξη κάθε συνεδρίασης του Διοικητικού Συμβουλίου ή Συνεδρίου. Τα πρακτικά των συνεδριάσεων αποτελούν αντιγραφή των πρόχειρων πρακτικών των συνεδριάσεων αυτού, τα οποία τηρούνται, ομοίως και με ευθύνη του, από το Γεν. Γραμματέα είτε στενογραφημένα είτε με μαγνητοφώνηση, είτε και με τα δύο. Αρμόδιος για την απομαγνητοφώνηση είναι ο Γενικός Γραμματέας ή οποιοδήποτε άλλο πρόσωπο ήθελε ορισθεί με απόφαση του Διοικητικού Συμβουλίου. Τα πρακτικά της συνεδρίασης (όπως και τα πρόχειρα πρακτικά) μνημονεύουν συνοπτικά τον τόπο και την ημεροχρονολογία της συνεδριάσεως, τα ονοματεπώνυμα των παρόντων και απόντων μελών του Διοικητικού Συμβουλίου, πρέπει δε να περιέχουν με συντομία τα θέματα που συζητήθηκαν και τις τοποθετήσεις των μελών του Διοικητικού Συμβουλίου, υποχρεωτικά δε τις διεξαχθείσες ψηφοφορίες και τις ψήφους που έλαβε το κάθε θέμα που τέθηκε σε ψηφοφορία, με την αναγραφή των ονοματεπωνύμων των μελών του Διοικητικού Συμβουλίου, που ψήφισαν και της γνώμης την οποία εξέφρασαν.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Τηρεί το βιβλίο υποχρεώσεων συγκεκριμένων εργασιών που αναλαμβάνει να διεκπεραιώνει κάθε μέλος. Το Γενικό Γραμματέα σε περίπτωση κωλύματος ή απουσίας αναπληρώνει ο Αναπληρωτής Γενικός Γραμματέας σε όλες τους τις αρμοδιότητες, όπως αυτές ορίζονται στο παρόν καταστατικό.</span></div>
<div style="text-align: justify;">&nbsp;</div>
<div style="text-align: center;"><strong><span style="font-family: arial, helvetica, sans-serif; font-size: 10pt;">Άρθρο 25ο</span></strong><br /><strong><span style="font-family: arial, helvetica, sans-serif; font-size: 10pt;">ΥΠΕΥΘΥΝΟΣ ΔΗΜΟΣΙΩΝ ΚΑΙ ΔΙΕΘΝΩΝ ΣΧΕΣΕΩΝ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Ο υπεύθυνος δημοσίων και διεθνών σχέσεων ευθύνεται για τη διοργάνωση κάθε είδους εκδηλώσεων της Ομοσπονδίας, για την παρακολούθηση των διεθνών υποχρεώσεων αυτής, την έκδοση και κυκλοφορία του έντυπου ή ηλεκτρονικού τύπου καθώς και την κλήση συνάντησης εκπροσώπων του Τύπου και των άλλων μέσων ενημέρωσης με την Εκτελεστική Γραμματεία ή το Διοικητικό Συμβούλιο.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 26ο</span></strong><br /><strong><span style="font-family: arial, helvetica, sans-serif; font-size: 10pt;">ΟΡΓΑΝΩΤΙΚΟΣ ΓΡΑΜΜΑΤΕΑΣ ΔΙΟΙΚΗΤΙΚΟΥ ΣΥΜΒΟΥΛΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Ο Οργανωτικός Γραμματέας σε συνεργασία με τον Πρόεδρο και το Γενικό Γραμματέα:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Φροντίζει γενικά για τα θέματα καλής οργάνωσης και λειτουργίας της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Επιμελείται για την οργάνωση των Συνεδρίων και των Διοικητικών Συμβουλίων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Παρακολουθεί την πορεία δράσης και οργάνωσης των Ενώσεων – μελών, καθώς επίσης και τις αυξομειώσεις της δύναμης τους καθώς και όλες τις σχετικές μεταβολές και υποβάλει στο Διοικητικό Συμβούλιο για την καλύτερη και αποδοτικότερη λειτουργία τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Ενημερώνει το μητρώο μελών και αντιπροσώπων των μελών.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Είναι υπεύθυνος για την εύρυθμη λειτουργία και τον εξοπλισμό των γραφείων της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Φροντίζει για τη διανομή των ανακοινώσεων στα μέλη της Ομοσπονδίας, στον ημερήσιο τύπο και τα μέσα ενημέρωσης και την αποστολή τηλεγραφημάτων και εγγράφων στους αρμόδιους φορείς. Τον Οργανωτικό Γραμματέα σε περίπτωση κωλύματος ή απουσίας αναπληρώνει ο αναπληρωτής του σε όλες τις αρμοδιότητες του, σύμφωνα με το καταστατικό.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 27ο</span></strong><br /><strong><span style="font-family: arial, helvetica, sans-serif; font-size: 10pt;">ΤΑΜΙΑΣ ΔΙΟΙΚΗΤΙΚΟΥ ΣΥΜΒΟΥΛΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Ο Ταμίας έχει τα παρακάτω καθήκοντα και υποχρεώσεις:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Ενεργεί τις εισπράξεις και τις πληρωμές της Ομοσπονδίας με εντάλματα που φέρουν την υπογραφή από τον ίδιο, τον Πρόεδρο και το Γενικό Γραμματέα.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Τηρεί τα οικονομικά βιβλία της Ομοσπονδίας στα οποία καταχωρεί αμέσως με την πραγματοποίησή τους εισπράξεις και πληρωμές ώστε να είναι δυνατή κάθε στιγμή η διαπίστωση της οικονομικής κατάστασης της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Συντάσσει λεπτομερειακό απολογισμό της διαχείρισης τον οποίο υποβάλει στο Δ.Σ. κάθε μήνα για έγκριση.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Συντάσσει και υποβάλει σε έγκριση στο Δ.Σ. τον προϋπολογισμό της επόμενης διαχειριστικής περιόδου και τον απολογισμό του προηγούμενου έτους της θητείας του Δ.Σ. και εκθέτει αυτά στο Συνέδριο.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Για τις πραγματοποιούμενες εισπράξεις υποχρεώνεται σε έκδοση αντίστοιχων αριθμημένων αποδείξεων, αντίγραφα των οποίων φυλάσσει στο αρχείο, και με βάση τις αποδείξεις αυτές ενεργεί τις εγγραφές στα βιβλία ταμείου καταγράφοντας τον σχετικό αριθμό τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Υποχρεώνεται να καταθέτει σε μια από τις Ελληνικές Τράπεζες, στον ειδικό λογαριασμό της Π.Ο.Ε.Σ. το χρηματικό ποσό που βρίσκεται στο ταμείο και το οποίο ξεπερνά τα χίλια πεντακόσια ευρώ (1.500,00 €). Το ποσό αυτό δύναται να αναπροσαρμόζεται ανάλογα με τις ανάγκες της Ομοσπονδίας με απόφαση του Δ.Σ. Κρατά διαθέσιμο ποσό χρημάτων ύψους μέχρι χιλίων ευρώ (1.000,00 €). Για μεγαλύτερο ποσό απαιτείται απόφαση του Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">7. Ευθύνεται για την έγκαιρη είσπραξη και πληρωμή των οικονομικών αξιώσεων και υποχρεώσεων της Π.Ο.Ε.Σ. και για κάθε απώλεια χρημάτων ή ανωμαλία στην οικονομική διαχείριση. Τον Ταμία σε περίπτωση κωλύματος ή απουσίας αναπληρώνει ο αναπληρωτής του, ο οποίος ευθύνεται μόνο για τις διαχειριστικές πράξεις που αυτός ενήργησε και που είναι εμπίπτουν στις αρμοδιότητες του Ταμία.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 28ο</span></strong><br /><strong><span style="font-family: arial, helvetica, sans-serif; font-size: 10pt;">ΕΥΘΥΝΗ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Τα μέλη του Δ.Σ. της Ομοσπονδίας δεν επιτρέπεται να ενεργούν αντίθετα με τις διατάξεις του καταστατικού της Ομοσπονδίας, με τις αποφάσεις των Συνεδρίων, να προβαίνουν ενσυνείδητα σε πράξεις ή παραλείψεις που αποβλέπουν ή απολήγουν στην αναστολή, περιορισμό ή ματαίωση των σκοπών και επιδιώξεών της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Σε περίπτωση που μέλος του Δ.Σ. υποπέσει σε μία από τις στην παρ. 1 του παρόντος άρθρου αναφερόμενες παραβάσεις, τότε δημιουργείται λόγος για ανάκληση του υπαίτιου μέλους από το αξίωμα που τυχόν κατέχει.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Η ανάκληση από το αξίωμα αποφασίζεται από το Δ.Σ. με την απόλυτη πλειοψηφία των μελών του. Το μέλος του Δ.Σ. που για οποιοδήποτε λόγο απολέσει την ιδιότητα του αυτή, αντικαθίσταται σύμφωνα με όσα ορίζονται στις διατάξεις του άρθρου 21 του παρόντος καταστατικού.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Τα μέλη του Δ.Σ. είναι συλλογικά και ατομικά υπεύθυνα για κάθε ζημία, που υπέστη η Ομοσπονδία από υπαίτιες πράξεις ή παραλείψεις τους.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 29ο</span></strong><br /><strong><span style="font-family: arial, helvetica, sans-serif; font-size: 10pt;">ΕΞΕΛΕΓΚΤΙΚΗ ΕΠΙΤΡΟΠΗ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Κατά τις αρχαιρεσίες για την εκλογή του Δ.Σ., εκλέγεται με την ίδια διαδικασία, το ίδιο εκλογικό σύστημα και για το ίδιο χρονικό διάστημα μια τριμελής (3μελής) Εξελεγκτική Επιτροπή με τρία (3) αναπληρωματικά μέλη από τους επό-μενους κατά σειρά επιτυχίας υποψηφίους, που καλούνται να καταλάβουν θέση που κενώθηκε σε περίπτωση παραίτησης ενός τακτικού μέλους, με αρμοδιότητα την παρακολούθηση, εποπτεία και τον έλεγχο της Διοίκησης, όσον αφορά στην οικονομική διαχείριση της Π.Ο.Ε.Σ. και ιδιαίτερα την πιστοποίηση των εσόδων που πραγματοποιούνται και την νομιμότητα των δαπανών που πρέπει να γίνονται μέσα στα πλαίσια του εγκεκριμένου προϋπολογισμού και των σκοπών της Ομοσπονδίας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Η Εξελεγκτική Επιτροπή διεξάγει τακτικό έλεγχο κάθε χρόνο, πριν την σύγκληση του τακτικού Συνεδρίου, έκτακτο, δε, όποτε αυτή θεωρήσει αναγκαίο. Το Δ.Σ. και κύρια ο Ταμίας της υποχρεούται στην άμεση και πλήρη εμφάνιση των οικονομικών βιβλίων του Ταμείου, των αποδείξεων και ενταλμάτων των μετρητών χρημάτων, του βιβλίου καταθέσεων Τράπεζας και κάθε άλλου οικονομικού ή διαχειριστικού στοιχείου που θα ζητήσει η Εξελεγκτική Επιτροπή και κρίνεται απα-ραίτητο για το έργο της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">3. Η Εξελεγκτική Επιτροπή συντάσσει και υποβάλει κάθε χρόνο στο τακτικό Συνέδριο λεπτομερειακή έκθεση, στην οποία αναφέρονται τα πορίσματα που κατέληξε σχετικά με τους τακτικούς και έκτακτους ελέγχους που διενήργησε.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">4. Τις εργασίες της Εξελεγκτικής Επιτροπής διευθύνει ο Πρόεδρός της, που εκλέγεται με μυστική ψηφοφορία στην πρώτη συνεδρίασή της που λαμβάνει χώρα το αργότερο εντός δέκα πέντε (15) ημερών από την εκλογή των μελών της, μετά από πρόσκληση του πρώτου μέλους που πλειοψήφησε και σε περίπτωση που αυτός αμελήσει από οποιοδήποτε άλλο μέλος που εκλέχθηκε για την Επιτροπή αυτή.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">5. Η Εξελεγκτική Επιτροπή συνεδριάζει στα γραφεία της Ομοσπονδίας τακτικά μια (1) φορά ανά τρεις (3) μήνες μετά από πρόσκληση του Προέδρου της, έκτακτα δε όταν υπάρχει ανάγκη μετά από πρόσκληση του Προέδρου της ή μόνο από αίτηση κάποιου μέλους της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">6. Η Εξελεγκτική Επιτροπή τηρεί βιβλίο πρακτικών στο οποίο γράφονται οι αποφάσεις της και οι εκθέσεις για τα Συνέδρια.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">7. Η Εξελεγκτική Επιτροπή αν διαπιστώσει οικονομικές και διαχειριστικές ανωμαλίες πρέπει αν αναφερθεί στο Δ.Σ. και να ζητήσει τη λήψη μέτρων και τον καταλογισμό ευθυνών.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 30ο</span></strong><br /><strong><span style="font-family: arial, helvetica, sans-serif; font-size: 10pt;">ΤΗΡΟΥΜΕΝΑ ΒΙΒΛΙΑ – ΣΦΡΑΓΙΔΑ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Η Π.Ο.Ε.Σ. έχει υποχρέωση να τηρεί σύμφωνα με το νόμο τα παρακάτω βιβλία, τα οποία πρέπει πριν την χρησιμοποίησή τους να αριθμούνται και να θεωρούνται από το Γραμματέα του Πρωτοδικείου Αθηνών:</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">α) Βιβλίο μητρώου των μελών της Ομοσπονδίας, όπου θα υπογράφεται με αύξοντα αριθμό η επωνυμία έκαστης Ένωσης – μέλους, η ημερομηνία εγγραφής και διαγραφής της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">β) Βιβλίο μητρώου των αντιπροσώπων, όπου καταγράφονται τα ονοματεπώνυμα των αιρετών αντιπροσώπων των Ενώσεων – μελών της Π.Ο.Ε.Σ., η ημερομηνία εκλογής και λήξης της θητείας τους.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">γ) Βιβλίο πρακτικών συνεδριάσεων Διοικητικού Συμβουλίου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">δ) Βιβλίο πρακτικών συνεδριάσεων των Συνεδρίων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ε) Βιβλίο πρακτικών συνεδριάσεων Εξελεγκτικής Επιτροπής.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">στ) Βιβλίο Ταμείου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ζ) Βιβλίο περιουσίας της Ομοσπονδίας, στο οποίο φαίνεται με λεπτομέ-ρεια κάθε κινητή και ακίνητη περιουσία της.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">η) Βιβλίο πρωτοκόλλου.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">θ) Επιπλέον, η Ομοσπονδία τηρεί αρχείο με την αλληλογραφία της τις ανακοινώσεις, τους σχετικούς νόμους και διατάξεις καθώς και με ότι άλλο είναι δυνατόν να ενδιαφέρει την Π.Ο.Ε.Σ.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">ι) Βιβλίο πρακτικών συνεδριάσεων Εκτελεστικής Γραμματείας.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Ακόμα τηρείται αρχείο ανακοινώσεων, σχετικών νόμων, ΝΔ, ΠΔ, αλληλογραφίας και κάθε άλλου στοιχείου χρήσιμου για την καλύτερη λειτουργία της Ένωσης.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Η Π.Ο.Ε.Σ έχει κυκλική σφραγίδα που φέρει στην περιφέρεια της την επωνυμία της Ομοσπονδίας (ΠΑΝΕΛΛΗΝΙΑ ΟΜΟΣΠΟΝΔΙΑ ΕΝΩΣΕΩΝ ΣΤΡΑΤΙΩΤΙΚΩΝ – Π.Ο.Ε.Σ.) και το έτος ιδρύσεώς της, μέσα δε στον κύκλο, μια περικεφαλαία και σε χιαστή διάταξη όπισθεν αυτής, μία άγκυρα και έναν αετό.</span></div>
<div><br /><span style="font-family: arial, helvetica, sans-serif; font-size: 10pt;">3. Όλα τα έγγραφα της Ομοσπονδίας πρέπει να φέρουν τη σφραγίδα της.</span></div>
<div>&nbsp;</div>
<div><span style="font-family: arial, helvetica, sans-serif; font-size: 10pt;">4. Την ίδια σφραγίδα χρησιμοποιεί και η Εκτελεστική Γραμματεία της Ομοσπονδίας.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 31ο</span></strong><br /><strong><span style="font-family: arial, helvetica, sans-serif; font-size: 10pt;">ΤΡΟΠΟΠΟΙΗΣΗ ΚΑΤΑΣΤΑΤΙΚΟΥ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Η τροποποίηση του παρόντος καταστατικού πραγματοποιείται μόνο με απόφαση του συνεδρίου στο οποίο πρέπει να παρευρίσκεται τουλάχιστον το ένα δεύτερο συν ένα (1/2 +1) του συνολικού αριθμού των αντιπροσώπων των οικονομικά τακτοποιημένων μελών της Ομοσπονδίας, η δε απόφαση υποχρεωτικά απαιτεί την πλειοψηφία των τριών τετάρτων (3/4) του συνόλου των παρόντων νομιμοποιηθέντων αντιπροσώπων – συνέδρων.</span></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">2. Η πρωτοβουλία για την τροποποίηση του καταστατικού λαμβάνεται, είτε από το Διοικητικό Συμβούλιο, είτε μετά από πρόταση του ενός τρίτου (1/3) των αντιπροσώπων.</span></div>
<div>&nbsp;</div>
<div>&nbsp;</div>
<div style="text-align: justify;"><span style="font-family: arial, helvetica, sans-serif; font-size: 10pt;">Στην τελευταία περίπτωση, το Δ.Σ. λαμβάνοντας τη σχετική αίτηση, η οποία πρέπει να περιέχει και τις προτεινόμενες τροποποιήσεις του καταστατικού, υποχρεούται να κινήσει τη διαδικασία τροποποίησης μέσα σε ένα (1) μήνα.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 32ο</span></strong><br /><strong><span style="font-family: arial, helvetica, sans-serif; font-size: 10pt;">ΕΣΩΤΕΡΙΚΟΣ ΚΑΝΟΝΙΣΜΟΣ</span></strong></div>
<div><br /><span style="font-family: arial, helvetica, sans-serif; font-size: 10pt;">Το Διοικητικό Συμβούλιο της Ομοσπονδίας μπορεί να καταρτίζει εσωτερικό κανονισμό και να τον υποβάλει για έγκριση στο Συνέδριο.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 33ο</span></strong></div>
<div style="text-align: center;"><strong><span style="font-family: arial, helvetica, sans-serif; font-size: 13px;">ΜΗ ΠΡΟΒΛΕΠΟΜΕΝΕΣ ΔΙΑΤΑΞΕΙΣ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Κάθε τι που δεν προβλέπεται από το παρόν καταστατικό καθορίζεται και ρυθμίζεται από το Διοικητικό Συμβούλιο της Ομοσπονδίας, σύμφωνα με τις διατάξεις της ισχύουσας νομοθεσίας.</span></div>
<div style="text-align: center;"><br /><strong><span style="font-family: arial, helvetica, sans-serif; font-size: 10pt;">Άρθρο 34ο</span></strong><br /><strong><span style="font-family: arial, helvetica, sans-serif; font-size: 10pt;">ΜΕΤΑΒΑΤΙΚΕΣ ΔΙΑΤΑΞΕΙΣ – ΠΡΟΣΩΡΙΝΗ ΔΙΟΙΚΗΤΙΚΗ ΕΠΙΤΡΟΠΗ</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">1. Ορίζεται τριμελής (3μελής) προσωρινή διοικητική επιτροπή, η οποία και θα μεριμνήσει για την έγκριση του παρόντος καταστατικού, τη δημοσίευση της εγκριτικής απόφασης του Πρωτοδικείου και την εντός έξι (6) μηνών από τη δημοσίευση αυτή σύγκληση του πρώτου Πανελλαδικού Συνεδρίου, προκειμένου να αναδειχθούν τα όργανα διοίκησης της Ομοσπονδίας, σύμφωνα με το καταστατικό.</span></div>
<div style="text-align: justify;"><span style="font-family: arial, helvetica, sans-serif; font-size: 10pt;"></span><br /><span style="font-family: arial, helvetica, sans-serif; font-size: 10pt;">2. Η προσωρινή διοικητική επιτροπή της Ομοσπονδίας θα απαρτίζεται από τους: ..............</span></div>
<div style="text-align: justify;">&nbsp;</div>
<div style="text-align: center;"><strong><span style="font-family: arial, helvetica, sans-serif; font-size: 10pt;">Άρθρο 35ο</span></strong></div>
<div style="text-align: justify;"><br /><span style="font-family: arial, helvetica, sans-serif; font-size: 10pt;">Το παρόν καταστατικό αποτελούμενο από τριάντα πέντε (35) άρθρα εγκρίθηκε σήμερα από τα ιδρυτικά του μέλη και θα ισχύει από την εγγραφή του στα οικεία βιβλία του Πρωτοδικείου Αθηνών.</span></div>
<div style="text-align: right;"><br /><span style="font-family: arial, helvetica, sans-serif; font-size: 10pt;">Αθήνα, 20/09/2013</span></div>
<div style="text-align: center;"><span style="font-family: arial, helvetica, sans-serif; font-size: 10pt;"></span><br /><span style="font-family: arial, helvetica, sans-serif; font-size: 10pt;">ΤΑ ΙΔΡΥΤΙΚΑ ΜΕΛΗ</span></div>
<div style="text-align: center;">&nbsp;</div>
<p>&nbsp;</p>