<p><img style="display: block; margin-left: auto; margin-right: auto;" src="http://1.bp.blogspot.com/-khHP1l9AN1Q/VQg9bThcq9I/AAAAAAAAAts/1HEWNtot7dg/s1600/ste.jpg" alt="" width="208" height="130" /></p>
<p style="text-align: justify;"><span style="font-family: arial, helvetica, sans-serif; font-size: 10pt;">Η τακτική και στρατηγική της Ομοσπονδίας βρίσκεται σε πλήρη εξέλιξη μέχρι την πλήρη δικαίωση. Ο χρόνος είναι κοντά. Εμπιστοσύνη.</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Την πλημμελή συμμόρφωση του Υπουργείου Οικονομικών διαπίστωσε το Τριμελές Συμβούλιο του Συμβουλίου της Επικρατείας, έναντι της υπ΄ αριθμ. 2193/2014 απόφασης της Ολομελείας του, με την οποία ακυρώθηκε η υπ΄ αριθμ. οικ. 2/83408/0022/14.11.2012 απόφαση του Αναπληρωτή Υπουργού Οικονομικών (Β΄ 3017/14.11.2012), κατά το μέρος που με αυτήν καθορίσθηκε ο χρόνος και ο τρόπος επιστροφής των ποσών που προέκυψαν από την αναδρομική μείωση των αποδοχών των εν ενεργεία στρατιωτικών των ενόπλων δυνάμεων, συνεπεία της οποίας αυτοί υποχρεώθηκαν να επιστρέψουν, ως αχρεωστήτως καταβληθείσες, αποδοχές που είχαν ήδη εισπράξει.</span></p>
<p><span style="font-family: arial, helvetica, sans-serif; font-size: 10pt;">Με την υπ΄ αριθμ. 20/2015 απόφασή του το Τριμελές Συμβούλιο του Συμβουλίου της Επικρατείας, αφού μελέτησε τα σχετικά έγγραφα, σκέφθηκε κατά νόμο και αποφάσισε: .....</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">1. Επειδή, με την υπό κρίση αίτηση, η οποία εισάγεται νομίμως ενώπιον του παρόντος συμβουλίου, μετά την έκδοση του υπ΄ αριθμ. 12/2014 πρακτικού, το αιτούν σωματείο παραπονείται για τη μη συμμόρφωση της διοικήσεως και, συγκεκριμένα, του Υπουργείου Οικονομικών προς την υπ΄ αριθμ. 2193/2014 απόφαση της Ολομελείας του Συμβουλίου της Επικρατείας..... </span></p>
<p style="text-align: justify;"><span style="font-family: arial, helvetica, sans-serif; font-size: 10pt;">4. Επειδή, επιλαμβανόμενο της υπό κρίση αιτήσεως για την διαπίστωση της συμμορφώσεως ή μη της διοικήσεως προς την υπ΄ αριθμ. 2193/2014 ακυρωτική απόφαση, το παρόν Συμβούλιο εξέδωσε το υπ΄ αριθμ. 12/2014 πρακτικό, με το οποίο, αφού έκρινε ότι συνέτρεχε, εν προκειμένω, περίπτωση μη συμμορφώσεως της διοικήσεως προς την προμνησθείσα ακυρωτική απόφαση, κάλεσε το Υπουργείο Οικονομικών να συμμορφωθεί προς την απόφαση αυτή εντός διμήνου από την επίδοση του οικείου πρακτικού, υποδεικνύοντας στη Διοίκηση και ειδικότερες υποχρεώσεις συμμορφώσεως. Ειδικότερα, με το πρακτικό αυτό κρίθηκε ότι από την ακυρωτική απόφαση απορρέει εν πρώτοις η υποχρέωση καταβολής των αποδοχών που τα μέλη του αιτούντος σωματείου υποχρεώθηκαν να επιστρέψουν, ως αχρεωστήτως καταβληθείσες, συνεπεία της εφαρμογής των διατάξεων του ν.4093/2012, με τις οποίες, μειώθηκαν αναδρομικώς οι αποδοχές των στελεχών των ενόπλων δυνάμεων. Πέραν της υποχρεώσεως αυτής, η οποία αποτελεί 'αμεση συνέπεια του ακυρωτικού αποτελέσματος, ευθεία, δηλαδή συνέπεια της ακυρώσεωςκανονιστικής πράξεως, το περιεχόμενο της οποίαςεξαντλείται στο παρελθόν, η κήρυξη της διαγνωσθίσης αντισυνταγματικότητας των διατάξεων του ν.4093/2012δημιουργεί στη διοίκηση την πρόσθετη υποχρέωση να μεριμνήσει για τον τρόπο επιστροφής των χρηματικών ποσών που αντιστοιχούν στη διαφορά μεταξύ των αποδοχών που οι στρατιωτικοί ελάμβαναν προ της εφαρμογής του ν.4093/2012 και των αποδοχών που πράγματι τουςκατεβλήθησαν μετά τις περικοπές που υπέστησαν κατ΄ εφαρμογήν των διατάξεων του ανωτέρω νόμου. ... Κρίθηκε, επίσης, ότι, για την ταυτότητα του νομικού λόγου, <strong>η διοίκηση,</strong> μετά τη δημοσίευση της ακυρωτικής αποφάσεως, <strong>έχει την υποχρέωση να θεωρήσει ως ισχύουσες τις προ του ν.4093/2012 μισθολογικές διατάξεις και να καταβάλλει στους στρατιωτικούς για τον εφεξής χρόνο τις αποδοχές που δικαιούνται βάσει των τελευταίων αυτών διατάξεων</strong>..... &nbsp;</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">5. Επειδή, μετά την έκδοση του ως άνω πρακτικού δημοσιεύθηκε ο ν.4307/2014.....</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">6. Επειδή, εκ των ανωτέρω&nbsp;</span><span style="font-family: arial, helvetica, sans-serif; font-size: 13.3333330154419px;">συνάγεται ότι <strong>με τις διατάξεις του</strong> άρθρου 86 του <strong>ν.4307/2014 θεσπίζεται ιδιότυπο μισθολόγιο των στελεχών των ενόπλων δυνάμεων</strong>, προκειμένου να συμμορφωθεί η Διοίκηση στις ακυρωτικές αποφάσεις του Συμβουλίου της Επικρατείας. Όπως προκύπτει από την αντιπαραβολή των διατάξεων του ν.4093/2012 με τις προϊσχύουσες διατάξεις του ν.3205/2003 και τις νεότερες του ν.4307/2014 <strong>οι αναπροσαρμοσμένες αποδοχές είναι μεν ανώτερες εκείνων που ελάμβανε το στρατιωτικό προσωπικό υπό την ισχύ του αντισυνταγματικού ν.4093/2012, κυμαίνονται όμως σε επίπεδα κατώτερα εκείνων που είχαν διαμορφωθεί πριν την 1-8-2012</strong>..... <span style="color: #0000ff;"><strong>Οι ρυθμίσεις αυτές</strong></span>, κατά την κρατήσασα στο Τριμελές Συμβούλιο άποψη, <span style="color: #0000ff;"><strong>συνιστούν πλημμελή συμμόρφωση</strong></span> προς τις ακυρωτικές αποφάσεις, σύμφωνα και με τα γενόμενα δεκτά με το προηγηθέν πρακτικό 12/2014, <span style="color: #0000ff;"><strong>διότι: πρώτον,</strong> </span>καθ΄ όσον αφορά την υποχρέωση της Διοικήσεως να καταβάλει στα μέλη της αιτούσης - στρατιωτικούς των ενόπλων δυνάμεων <span style="color: #0000ff;"><strong>τα ποσά των αποδοχών</strong> </span>τους που αυτοί υποχρεώθηκαν να επιστρέψουν ως αχρεωστήτως καταβληθέντα λόγω των αναδρομικών μειώσεων που επέβαλε ο ν.4093/2012, <span style="color: #0000ff;"><strong>προβλέπεται ότι θα καταβληθούν μόνον κατά το ήμισυ </strong></span>(χρονικό διάστημα από 1.8.2012 μέχρι 31.12.2012), <span style="color: #0000ff;"><strong>δεύτερον</strong></span>, καθ΄ όσον αφορά την υποχρέωση της Διοικήσεως να καταβάλει στους ίδιους <span style="color: #0000ff;"><strong>τα χρηματικά ποσά που αντιστοιχούν στη διαφορά μεταξύ των αποδοχών</strong> </span>που ελάμβαναν προ της εφαρμογής του ν.4093/2012 και των αποδοχών που πράγματι τους κατεβλήθησαν, μετά τις γενόμενες περικοπές, κατά το χρονικό διάστημα από της ενάρξεως ισχύος του ν.4093/2012 και της δημοσιεύσεως του ν.4307/2014 περί του νέου μισθολογίου (από 1.1.2013 μέχρι 15.11.2014), <span style="color: #0000ff;"><strong>επίσης προβλέπεται μερική, κατά το ήμισυ περίπου,</strong> </span>καταβολή. Για τα ζητήματα αυτά ουδόλως κωλύεται ατο Συμβούλιο Συμμορφώσεως να ελέγξει την παραβατικότητα του νομοθέτη και της Διοικήσεως, δεδομένου ότι α) <strong>η μερική μόνον συμμόρφωση ομολογείται και από τον ίδιο</strong> στην αιτιολογική έκθεση και στις συζητήσεις της Βουλής για τον επίμαχο νόμο ... και β) η διαδικασία ψηφίσεως τοιυ νόμου αυτού άρχισε ικανό χρονικό διάστημα μετά την έναρξη της διαδικασίας συμμορφώσεως ενώπιον του αρμοδίου Συμβουλίου του Δκαστηρίου τούτου και μετά την έκδοση του κατά τ΄ ανωτέρω υπ΄ αριθμ. 12/2014 πρακτικού. <strong>Τα γεγονότα αυτά επιτρέπουν και επιβάλλουν στον παρόν Συμβούλιο να διαγνώσει την μη συμμόρφωση</strong> για τα ανωτέρω χρονικά διαστήματα χωρίς να είναι ανάγκη να εξετάσει την συνταγματικότητα του ν.4307/2014. Καθ΄ όσον αφορά, τέλος, τις τρέχουσες αποδοχές (μετά την 15.11.2014), όπως έχουν προσδιοριστεί από τον τελευταίο νόμο, το Συμβούλιο, δεν υπεισρέχεται στην έρευνα του αν αυτές είναι οι προσήκουσες, διότι τα σχετικά ζητήματα θα αποτελέσουν αντικείμενο της νέας, εκκρεμούς ακυρωτικής δίκης. <strong>Μετά τα ανωτέρω δεδομένα το Συμβούλιο κρίνει ότι η Διοίκηση</strong> (το Υπουργείο Οικονομικών) <strong>συμμορφώθηκε πλημμελώς</strong> προς την υπ΄αριθμ. 2193/2014 ακυρωτική απόφαση της Ολομελείας του Συμβουλίου της Επικρατείας. <strong>Συντρέχει επομένως, νόμιμος λόγος προσδιορισμού ενός χρηματικού ποσού που πρέπει να καταβληθεί στην αιτούσα </strong>...<strong>&nbsp;<span style="color: #ff0000;"><a href="http://www.espeamth.gr/images/eggrafa/poes/STE-3-MELES-20_2015.pdf" target="_blank"><span style="color: #ff0000;">Διαβάστε όλη την απόφαση του Τριμελούς Συμβουλίου</span></a></span></strong></span></p>