<div style="text-align: center;"><img src="images/eyrv.jpg" alt="eyrv" width="168" height="112" /></div>
<div style="text-align: center;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Συναδέλφισσες και συνάδελφοι.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Σας κοινοποιούμε κατωτέρω ενημερωτικό σημείωμα του νομικού συμβούλου της Ομοσπονδίας μας σχετικά με την υπ΄ αριθμ. 2193/2014 απόφαση της Ολομέλειας του Συμβουλίου της Επικρατείας, με την οποία, κατά πλήρη δικαίωση όλων μας, υποχρεώνεται το δημόσιο (Υπουργείο Οικονομικών) να αποκαταστήσει τις αντισυνταγματικές σε βάρος μας ενέργειές του. Η συγκεκριμένη απόφαση είναι τελεσίδικη και αμετάκλητη (δεν επιδέχεται ενδίκου μέσου) και άμεσα εκτελεστή.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;">Η Ομοσπονδία μας θα παρακολουθεί κάθε σχετική εξαγγελία ή αντίδραση, έτσι ώστε να διασφαλιστεί αφ΄ ενός η ορθή συμμόρφωση του Ελληνικού Δημοσίου και αφ΄ ετέρου τα συμφέροντα και οι σχετικές αξιώσεις των μελών της.<br /></span></span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><strong>Θα συνιστούσαμε να δείξετε εμπιστοσύνη στις Περιφερειακές Ενώσεις και την Ομοσπονδία</strong> και να ενημερώνεστε καθημερινά από τις σελίδες τους για τις επόμενες ενέργειες - κινήσεις μας, οι οποίες θα πρέπει σε κάθε περίπτωση να είναι συντονισμένες και συλλογικές, με σταθερά βήματα που θα σταθμίζονται κατά περίπτωση.</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"></span></span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;">Ας αποφύγουμε βιαστικές κινήσεις και ας συγχρονιστούμε. Όλοι μαζί πιέζουμε διαφορετικά απ΄ ότι ο καθένας μόνος του και μεμονωμένα. Οι Περιφερειακές Ενώσεις και η Ομοσπονδία παραμένει στη διάθεσή σας για οποιαδήποτε πληροφορία ή διευκρίνηση. Ας <strong>κάνετε το επόμενο βήμα σας και</strong> ας <strong>αποστείλετε την αίτηση εγγραφής σας στην Ένωση που ανήκετε.</strong> Όσο περισσότεροι τόσο δυνατότεροι.</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"></span></span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><strong>ΔΙΚΗΓΟΡΙΚΑ ΓΡΑΦΕΙΑ</strong><br /><strong>ΓΕΩΡΓΙΟΥ Α. ΑΝΤΩΝΑΚΟΠΟΥΛΟΥ &amp; ΣΥΝΕΡΓΑΤΩΝ</strong><br /><strong>Βαλαωρίτου 4, 2ος όροφος | τ.κ. 10671, Αθήνα</strong><br /><strong>Τηλ: 210-36 15 430 &amp; 427 | Fax: 210- 36 10 620</strong></span></span></div>
<div style="text-align: right;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Αθήνα, 16 Ιουνίου 2014</span></span></div>
<div style="text-align: center;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br /><strong>ΕΝΗΜΕΡΩΤΙΚΟ ΣΗΜΕΙΩΜΑ</strong></span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br /><strong>Θέμα: «Δικαστικές εξελίξεις σε σχέση με περικοπές αποδοχών ν. 4093/2014».</strong></span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Όπως γνωρίζετε, Περιφερειακές Ενώσεις Στρατιωτικών και εν ενεργεία στρατιωτικοί προσέφυγαν στο Συμβούλιο της Επικρατείας ζητώντας την ακύρωση της υπ' αριθμ. οικ. 2/83408/0022/14-11-2012 απόφασης του αναπληρωτή Υπουργού Οικονομικών (ΦΕΚ τ. Β' 3017/14-11-2012), με την οποία καθορίστηκε ο τρόπος και ο χρόνος επιστροφής των αποδοχών των στρατιωτικών, που θεωρήθηκαν ως «αχρεωστήτως καταβληθείσες», κατόπιν των αναδρομικών περικοπών που επεβλήθησαν με τις ρυθμίσεις της υποπαραγράφου Γ1 του άρθρου πρώτου του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 – Επείγοντα μέτρα εφαρμογής του ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-2016» (ΦΕΚ τ. Α' 222/12-11-2012).</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Με την <strong>2193/2014 απόφαση της Ολομελείας του ΣτΕ</strong> έγινε δεκτή η αίτηση ακυρώσεως μας και ακυρώθηκε η προσβαλλόμενη απόφαση, με το σκεπτικό ότι οι μειώσεις των αποδοχών που επέβαλε ο ν. 4093/2012 στο ειδικό μισθολόγιο (και) των στρατιωτικών είναι αντίθετες στο Σύνταγμα.<br />Ειδικότερα, οι εν λόγω περικοπές επιβληθείσες επί τη βάση ενός αριθμητικού κριτηρίου και χωρίς να ληφθούν υπόψη ο ιδιαίτερες συνθήκες εκτέλεσης των καθηκόντων των στρατιωτικών ούτε ή φύση της αποστολής τους, έρχονται σε αντίθεση με την αρχή της αναλογικότητας και της ισότητας στην κατανομή των δημοσίων βαρών.</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Κατ΄ αποτέλεσμα, για όλο το διάστημα από 1-8-2012 έως και σήμερα (και για όσο παραμένει σε ισχύ ο κριθείς ως αντισυνταγματικός ν. 4093/2012) ως νόμιμες αποδοχές των στρατιωτικών πρέπει να θεωρηθούν εκείνες που ίσχυαν κατά την 31η-7-2012.</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Η εκδοθείσα απόφαση δεν υπόκειται σε κανένα ένδικο μέσο. Πρακτικά, δημιουργείται συνταγματική υποχρέωση της Διοίκησης προς συμμόρφωση με το σκεπτικό και διατακτικό της ανωτέρω απόφασης, η οποία κατ ελάχιστον περιλαμβάνει:</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Α) Υποχρέωση άμεσης εξάλειψης από την έννομη τάξη των διατάξεων του ν. 4093/2012, οι οποίες κρίθηκαν ως αντισυνταγματικές και επαναφορά για το μέλλον του μισθολογίου που ίσχυε πριν την ψήφιση του ν. 4093/2012 (ή μισθολογίου που θα σέβεται τις ιδιαίτερες συνθήκες άσκησης του επαγγέλματος των στρατιωτικών και τον εκ του Συντάγματος ρόλο τους).</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Β) Υποχρέωση επιστροφής της διαφοράς των αποδοχών για το χρονικό διάστημα από 1-8-2012 έως την έκδοση της απόφασης, αλλά και για κάθε μήνα που η Διοίκηση συνεχίζει να εφαρμόζει τις ανωτέρω παράνομες περικοπές.</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Το γραφείο μας θα προβεί σε άμεση κοινοποίηση της εκδοθείσας απόφασης προς τον κ. Υπουργό Οικονομικών, ζητώντας τη συμμόρφωση του Ελληνικού Δημοσίου.</span></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br />Περαιτέρω, σε άμεση συνεργασία με τις Ενώσεις Στρατιωτικών και την Πανελλήνια Ομοσπονδία Ενώσεων Στρατιωτικών (ΠΟΕΣ) θα παρακολουθούμε από κοντά κάθε σχετική εξαγγελία ή αντίδραση, έτσι ώστε να διασφαλιστεί η ορθή συμμόρφωση του Ελληνικού Δημοσίου και η διασφάλιση των σχετικών αξιώσεων του προσωπικού των ενόπλων δυναμένων.</span></span></div>
<div style="text-align: center;"><span style="font-size: 10pt; font-family: arial,helvetica,sans-serif;"><span style="font-size: 10pt; font-family: arial,helvetica,sans-serif;"><br /><strong>Με τιμή</strong><br /><strong>Γεώργιος Α. Αντωνακόπουλος</strong></span></span></div>
<div style="text-align: center;">&nbsp;</div>