<div><img style="display: block; margin-left: auto; margin-right: auto;" src="http://www.onalert.gr/image/?w=760&amp;h=400&amp;src=/files/Image/ONALERTPHOTOS/POLITIKAPROSOPA/SAMARAS/SAMARAS.jpg" alt="Η `μετάφραση` όσων είπε ο Σαμαράς στη ΔΕΘ για τους μισθούς στρατιωτικών δεν είναι διόλου ευχάριστη" width="245" height="129" /></div>
<div>&nbsp;</div>
<div style="text-align: center;"><span style="text-decoration: underline;"><strong><span style="font-size: 10pt; font-family: arial,helvetica,sans-serif;">ΑΝΑΚΟΙΝΩΣΗ</span></strong></span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Συναδέλφισσες και συνάδελφοι.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Παραθέτουμε απόσπασμα από την ομιλία του Πρωθυπουργού, κ. Αντώνη Σαμαρά, στα εγκαίνια της 79ης ΔΕΘ, που αφορά στους στρατιωτικούς και στη συμμόρφωση του δημοσίου στην πρόσφατη απόφαση του ΣτΕ:</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">«Μια δεύτερη παρατήρηση, αυτή τη φορά για τους ενστόλους, που όλοι αγαπούμε και τιμούμε. Ξέρω καλά ότι οι στρατιωτικοί και οι αστυνομικοί υπηρετούν με αληθινή αυταπάρνηση, με θυσίες προσωπικές, οικογενειακές, παρά τις σημαντικές μειώσεις που υπέστησαν τα τελευταία χρόνια. Είναι αληθινά παραδειγματική η ευσυνειδησία και ο πατριωτισμός που επιδεικνύουν. Και θέλω με την ευκαιρία να ευχαριστήσω μέσα από την καρδιά μου όλα αυτά τα παιδιά, τα παιδιά μας - τους ιπτάμενους, τους ναύτες και τους οπλίτες - που μας κάνουν συνεχώς υπερήφανους ξεπερνώντας τους εαυτούς τους. Όπως πρόσφατα συνέβη με την άσκηση «Ηνίοχος», που ήταν πραγματικά υψηλότατου επιπέδου. Ξέρετε καλά ότι ήταν από την αρχή στις προτεραιότητές μου, να δώσουμε σημαντική ανακούφιση στους ενστόλους. Πολλοί από τους οποίους πήραν και το «κοινωνικό μέρισμα», μόλις επιτύχαμε για πρώτη φορά το πρωτογενές μας πλεόνασμα. <strong>Η απόφαση του Συμβουλίου Επικρατείας</strong> για αποκατάσταση των μισθολογικών τους απωλειών <strong>θα εφαρμοστεί!</strong> <strong>Τουλάχιστον όσο μας επιτρέπουν οι ανάγκες του προϋπολογισμού.</strong> Και χωρίς φυσικά να ανατρέψει το δημοσιονομικό προγραμματισμό της Χώρας και την πορεία εξόδου από την κρίση. <strong>Έτσι,</strong> στα πλαίσια των δημοσίων οικονομικών, <strong>θα υπάρξει</strong> άμεσα <strong>η μέγιστη</strong> <strong>δυνατή</strong> αποκατάστασή τους . Με σεβασμό κυρίως στη διατήρηση του αξιόμαχου των Ενόπλων ∆υνάμεων και των Σωμάτων Ασφαλείας και με <strong>ειδική μελέτη</strong> που το τεκμηριώνει αυτό, όπως άλλωστε ορίζει και η απόφαση του Συμβουλίου της Επικρατείας. Και στο θέμα αυτό, όπλο μας είναι και πάλι η αλήθεια: <strong>∆εν μπορούμε μονομιάς να αποκαταστήσουμε πλήρως τις αποδοχές του 2012!</strong> Ούτε για τους στρατιωτικούς, ούτε για τους αστυνομικούς, ούτε για κανέναν άλλο κλάδο. Οι αυξήσεις όμως θα δοθούν άμεσα στους ένστολους, θα είναι σημαντικές, χωρίς να βγάζουν την οικονομία από τους στόχους της ή να επιβαρύνουν άλλα στρώματα. Κι αυτό είναι εφικτό, γιατί ήδη έχουμε καταφέρει να συμμαζέψουμε τα οικονομικά του κράτους».</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Συναδέλφισσες και συνάδελφοι.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Όπως όλοι μας αντιλαμβανόμαστε, <span style="color: #0000ff;"><strong>πρόθεση του δημοσίου,</strong> </span>η οποία εκφράστηκε πλέον από τα πιο επίσημα χείλη, αυτά του Πρωθυπουργού της Χώρας μας, <strong>για πλήρη και ορθή συμμόρφωσή του προς το διατακτικό και σκεπτικό της υπ΄ αριθμ. 2193/2014 απόφασης του ΣτΕ <span style="color: #0000ff;">δεν υπάρχει</span>.</strong> Ακόμη και αυτά τα λίγα, που δεν ειπώθηκε τί ακριβώς είναι, δεν καθορίσθηκε πότε ακριβώς θα υλοποιηθούν. <span style="color: #0000ff;"><strong>Για ακόμη μια φορά ακούμε υποσχέσεις</strong> </span><span style="color: #0000ff;"><strong>που</strong> </span>προφανώς <span style="color: #0000ff;"><strong>δεν πρόκειται να υλοποιηθούν άμεσα, ενώ εμείς οι ίδιοι καλούμαστε άμεσα να καταβάλλουμε δυσβάσταχτους φόρους που δεν αντέχουμε.</strong></span></span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="color: #ff0000;"><strong>Η Ομοσπονδία μας τις αμέσως επόμενες ημέρες θα σας ανακοινώσει σε ποιες νομικές ενέργειες πρέπει να προβούμε,</strong> </span>όλοι μας και ένας – ένας ξεχωριστά, προκειμένου να διασφαλίσουμε τα συμφέροντά μας.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Πρώτιστο όμως μέλημα όλων μας παραμένει η ενδυνάμωση των Περιφερειακών Ενώσεων Στρατιωτικών και κατ΄ επέκταση της Πανελλήνιας Ομοσπονδίας Ενώσεων Στρατιωτικών.</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;"><span style="color: #0000ff;"><strong>Η μάχη που έχουμε να δώσουμε από σήμερα είναι μεγάλη</strong></span> και οι δυνάμεις μας πρέπει να διατηρηθούν ενωμένες και συσπειρωμένες. Εγγραφείτε σήμερα κιόλας στις Ενώσεις σας ..... (<span style="color: #ff0000;"><strong><a href="index.php/syndesmoi/somateia" target="_blank"><span style="color: #ff0000;">Αναζητείστε την Ένωση της Περιφερείας σας</span></a></strong></span>)<br /></span></div>
<div style="text-align: justify;"><span style="font-size: 10pt; font-family: arial,helvetica,sans-serif;"></span></div>