<p><img style="display: block; margin-left: auto; margin-right: auto;" src="http://www.onalert.gr/image/?w=630&amp;src=/files/Image/ONALERTPHOTOS/ECONOMY/secutiy.JPG" alt="Image" width="293" height="195" /></p>
<p style="text-align: justify;"><span style="color: #4e4e4e; font-family: 'Open Sans'; font-size: 14px; line-height: 16.8000011444092px;"></span></p>
<p style="text-align: justify;"><span style="font-family: arial, helvetica, sans-serif; font-size: 10pt;"><strong>Από&nbsp;</strong><span class="apple-converted-space"></span>τη Δευτέρα&nbsp;<strong>29 Ιουνίου 2015&nbsp;</strong><strong>οι τράπεζες θα παραμείνουν κλειστές μέχρι και τη&nbsp;</strong>Δευτέρα&nbsp;<strong>6 Ιουλίου 2015</strong>, σύμφωνα με σχετική <strong><span style="color: #ff0000;"><a href="http://www.tanea.gr/files/1/2015/document%20(1).pdf" target="_blank"><span style="color: #ff0000;">Πράξη Νομοθετικού Περιεχομένου</span></a></span></strong>.</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Οι καταθέσεις είναι πλήρως διασφαλισμένες.&nbsp;</span></p>
<p style="text-align: justify;"><span style="font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Η καταβολή των συντάξεων εξαιρείται από τους περιορισμούς τραπεζικών συναλλαγών της παρούσας. Οι διοικήσεις των πιστωτικών ιδρυμάτων θα ανακοινώσουν τον τρόπο καταβολής τους.</span></strong><strong><span style="border: 1pt none windowtext; padding: 0cm;"><br /> </span></strong></span><br /><span style="font-size: 10pt; font-family: arial, helvetica, sans-serif;"> Οι ηλεκτρονικές συναλλαγές εντός της χώρας δεν θα επηρεαστούν. Δηλαδή, θα διεξάγονται κανονικά όλες οι συναλλαγές με τη χρήση πιστωτικής ή χρεωστικής κάρτας και με άλλους ηλεκτρονικούς τρόπους πληρωμών(web banking, phone banking). Οι προπληρωμένες κάρτες (prepaid cards) μπορούν να χρησιμοποιούνται μέχρι το όριο, που υπήρχε, πριν την έναρξη της τραπεζικής αργίας.<br /> <br /> <strong style="outline: 0px; background-image: initial; background-attachment: initial; background-position: initial; background-repeat: initial;"><span style="border: 1pt none windowtext; padding: 0cm;">Παράλληλα, από το μεσημέρι της 29 Ιουνίου θα λειτουργούν τα ATM με ημερήσιο όριο ανάληψης 60€ ανά κάρτα, που αντιστοιχούν σε 1.800€ το μήνα. Οι αλλοδαποί τουρίστες θα μπορούν να κάνουν κανονικά αναλήψεις μετρητών από τα ATM&nbsp;με τις κάρτες τους, εφόσον έχουν εκδοθεί στο εξωτερικό.&nbsp;</span></strong><br /> <br /> Έχει συσταθεί ειδική Επιτροπή Έγκρισης Τραπεζικών Συναλλαγών, του Γενικού Λογιστηρίου του Κράτους σε συνεργασία του Υπουργείου Οικονομικών, της Τράπεζας της Ελλάδος, της Ελληνικής Ένωσης Τραπεζών και της Επιτροπής Κεφαλαιαγοράς. Η Επιτροπή αυτή θα αντιμετωπίζει αιτήματα για επείγουσες και αναγκαίες πληρωμές, που δεν μπορούν να ικανοποιηθούν με το όριο ανάληψης μετρητών ή μέσω ηλεκτρονικών συναλλαγών (π.χ. πληρωμές προς το εξωτερικό για λόγους υγείας).<br /> <br /> Οι μισθοί που καταβάλλονται με ηλεκτρονικό τρόπο μέσω τραπεζικών λογαριασμών δεν έχουν κανένα πρόβλημα.<br /> <br /> Για την ενημέρωση των πολιτών ακολουθεί ενδεικτικός κατάλογος με απαντήσεις σε συχνά ερωτήματα.<br /> <br /> <span style="color: #0000ff;"><strong style="outline: 0px; background-image: initial; background-attachment: initial; background-position: initial; background-repeat: initial;"><span style="border: 1pt none windowtext; padding: 0cm;">Τι σημαίνει τραπεζική αργία;</span></strong></span></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Τραπεζική αργία σημαίνει ότι οι τράπεζες θα παραμείνουν κλειστές για λίγες μέρες.<br /> <br /> <span style="color: #0000ff;"><strong style="outline: 0px; background-image: initial; background-attachment: initial; background-position: initial; background-repeat: initial;"><span style="border: 1pt none windowtext; padding: 0cm;">Πότε θα ανοίξουν ξανά οι τράπεζες;</span></strong></span></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Οι τράπεζες θα ανοίξουν ξανά την Τρίτη 7 Ιουλίου.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Υπάρχει περίπτωση να χάσω τα χρήματά μου ή να «κουρευτούν» οι καταθέσεις μου;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Οι καταθέσεις είναι διασφαλισμένες. Οι ελληνικές τράπεζες είναι φερέγγυες και έχουν περάσει πρόσφατα με επιτυχία τις αξιολογήσεις&nbsp;της Ευρωπαϊκής Κεντρικής Τράπεζας.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Όσο διαρκεί, τα ATM&nbsp;θα είναι ανοιχτά;&nbsp;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Τα ATM&nbsp;θα ανοίξουν το αργότερο έως το μεσημέρι της Δευτέρας, και θα παραμείνουν ανοιχτά κατά τη διάρκεια της ολιγοήμερης τραπεζικής αργίας.</span></p>
<p style="text-align: justify;"><span style="font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;"><span style="color: #0000ff;">Πόσα χρήματα θα μπορώ να πάρω από το ΑΤΜ;</span>&nbsp;</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Το ημερήσιο όριο ανάληψης είναι 60 € ανά κάρτα.&nbsp;</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Αν σε μία κάρτα είναι συνδεδεμένοι περισσότεροι λογαριασμοί, τι ισχύει;</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Σε κάρτες με περισσότερους συνδεδεμένους λογαριασμούς το ημερήσιο όριο είναι 60 €.&nbsp;</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Αν ένας λογαριασμός έχει περισσότερους δικαιούχους τι ισχύει;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Σε λογαριασμούς&nbsp;με περισσότερους δικαιούχους και περισσότερες κάρτες το ημερήσιο όριο είναι 60 € για κάθε κάρτα δικαιούχου. Για παράδειγμα σε ένα λογαριασμό με δύο δικαιούχους που έχουν από μία κάρτα, το ημερήσιο όριο είναι 60€ ανά κάρτα, δηλαδή 120€ για το λογαριασμό.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Εάν ένας λογαριασμός έχει έναν δικαιούχο αλλά περισσότερες συνδεδεμένες κάρτες αναλήψεων, τι ισχύει;</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Σε αυτή την περίπτωση το ημερήσιο όριο 60€ αφορά συνολικά όλες τις κάρτες. Για παράδειγμα, ένας λογαριασμός με έναν δικαιούχο και δύο συνδεδεμένες κάρτες έχει ημερήσιο όριο 60€.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Μπορώ να κάνω ανάληψη μετρητών με την πιστωτική μου κάρτα;</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Ανάληψη μετρητών με πιστωτική κάρτα γίνεται μέχρι το ημερήσιο όριο (60€). Η συναλλαγή αυτή επιβαρύνεται με το επιτόκιο και προμήθεια που ορίζονται από τη σύμβαση με την Τράπεζα που εξέδωσε την πιστωτική κάρτα.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Θα μπορώ να κάνω υπερανάληψη από τρεχούμενο λογαριασμό ή από λογαριασμό καταναλωτικού δανείου;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Υπερανάληψη γίνεται με βάση το ημερήσιο όριο εφόσον επιτρέπεται από τη σύμβαση με την Τράπεζα.<br /> <br /> <span style="color: #0000ff;"><strong style="outline: 0px; background-image: initial; background-attachment: initial; background-position: initial; background-repeat: initial;"><span style="border: 1pt none windowtext; padding: 0cm;">Θα μπορώ να χρησιμοποιήσω την πιστωτική ή τη&nbsp;χρεωστική μου κάρτα για να κάνω αγορές;</span></strong></span></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Οι πιστωτικές και χρεωστικές κάρτες μπορούν να χρησιμοποιούνται κανονικά για αγορές εντός Ελλάδας, μέχρι το όριο που προβλέπει η σύμβασή μου με την Τράπεζα.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Θα μπορώ να χρησιμοποιήσω την πιστωτική ή τη&nbsp;χρεωστική μου κάρτα για να κάνω αγορές στο ίντερνετ;</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Οι πιστωτικές και χρεωστικές κάρτες μπορούν να χρησιμοποιούνται κανονικά για αγορές από ηλεκτρονικά καταστήματα που διατηρούν λογαριασμό σε Ελληνική τράπεζα.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Θα μπορώ να πληρώσω με προπληρωμένη κάρτα (pre-paid);</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Οι πληρωμές με προπληρωμένες κάρτες θα γίνονται μέχρι το όριο που είχαν πριν την έκδοση της Πράξης Νομοθετικού Περιεχομένου. Οι προπληρωμένες κάρτες δεν μπορούν να επαναφορτιστούν, και δεν θα εκδίδονται νέες.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong>Θα μπορώ να μεταφέρω χρήματα μέσω ίντερνετ/web banking, ή διά της τηλεφωνίας (phone banking κλπ);</strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Μεταφορές χρημάτων μέσω ίντερνετ ή τηλεφώνου θα γίνονται κανονικά εφόσον ο λογαριασμός στον οποίο μεταφέρονται τα χρήματα είναι στην Ελλάδα.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Θα μπορώ να κάνω πληρωμές&nbsp;μέσω ίντερνετ/web banking, ή διά της τηλεφωνίας (phone banking κλπ);</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Πληρωμές μέσω ίντερνετ&nbsp;ή τηλεφώνου θα γίνονται κανονικά και απεριόριστα εφόσον ο λογαριασμός στον οποίο μεταφέρονται τα χρήματα είναι στην Ελλάδα.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Τι θα ισχύσει για τις πάγιες εντολές πληρωμής (λογαριασμούς ΔΕΚΟ, δάνειο, ενοίκιο);</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Οι πάγιες εντολές πληρωμής θα εκτελούνται κανονικά, εφόσον αφορούν πληρωμές προς λογαριασμούς στην Ελλάδα.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Μπορώ να κάνω διατραπεζικές πληρωμές;</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Διατραπεζικές πληρωμές γίνονται κανονικά, εφόσον αφορούν πληρωμές προς λογαριασμούς στην Ελλάδα.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Τι θα συμβεί αν δεν μπορώ να πληρώσω τους λογαριασμούς μου/ την εφορία/ το δάνειό μου κλπ;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Οι πληρωμές αυτές θα μπορούν να γίνονται ηλεκτρονικά μέσω web banking, phone banking,&nbsp;ή από τα ΑΤΜ. Σε κάθε περίπτωση εάν δεν πραγματοποιηθούν οι πληρωμές, δεν θα οφείλεται τόκος υπερημερίας.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Αν υπάρξουν καθυστερήσεις σε πληρωμές προς το Δημόσιο ή σε τράπεζες στο πλαίσιο ρυθμισμένων δόσεων, θα υπάρχει απώλεια της ρύθμισης;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Οι πληρωμές αυτές θα μπορούν να γίνονται ηλεκτρονικά μέσω web banking, phone banking,&nbsp;ή από τα ΑΤΜ. Σε κάθε περίπτωση εάν δεν πραγματοποιηθούν οι πληρωμές, δεν θα υπάρχει απώλεια της ρύθμισης.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Κινδυνεύω να χάσω το ασφαλιστήριο μου συμβόλαιο (ασφάλιση αυτοκινήτου, συμβόλαια υγείας);&nbsp;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Οι πληρωμές αυτές θα μπορούν να γίνονται ηλεκτρονικά μέσω web banking, phone banking,&nbsp;ή από τα ΑΤΜ.&nbsp;</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Πως θα μπορέσω να στείλω έμβασμα στο εξωτερικό (έμβασμα σε φοιτητές, χρήματα για λόγους υγείας);</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Για&nbsp;αυτή την περίπτωση αρμόδια θα είναι η Επιτροπή Έγκρισης Τραπεζικών Συναλλαγών στο Γενικό Λογιστήριο του Κράτους.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Οι πιστωτικές κάρτες ξένων τραπεζών θα χρησιμοποιούνται κανονικά;</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Πιστωτικές και χρεωστικές κάρτες ξένων τραπεζών εφόσον έχουν εκδοθεί στο εξωτερικό θα χρησιμοποιούνται κανονικά. Για πιστωτικές και χρεωστικές κάρτες ξένων τραπεζών που έχουν εκδοθεί στην Ελλάδα ισχύει ό,τι και για τις κάρτες των ελληνικών τραπεζών.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Οι συντάξεις θα καταβληθούν κανονικά; Θα μπορέσω να πάρω τα χρήματά μου;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Οι συντάξεις θα πιστώνονται κανονικά στους λογαριασμούς.&nbsp;Οι αναλήψεις θα γίνονται με βάση το ημερήσιο όριο.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Η μισθοδοσία θα καταβάλλεται κανονικά;</span></strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Ναι, εφόσον ο εργοδότης καταβάλλει τη μισθοδοσία με ηλεκτρονικό τρόπο.</span></p>
<p style="text-align: justify;"><span style="color: #0000ff; font-size: 10pt; font-family: arial, helvetica, sans-serif;"><strong><span style="border: 1pt none windowtext; padding: 0cm;">Τι θα γίνει με τους τουρίστες;</span></strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Ενημερώνονται όσοι επισκέπτονται ή πρόκειται να επισκεφτούν την Ελλάδα ότι τα μέτρα&nbsp;περιορισμού στην κίνηση κεφαλαίων που επέβαλε η ελληνική κυβέρνηση δεν αφορούν όσους επιθυμούν να κάνουν συναλλαγές ή αναλήψεις μέσω ATM&nbsp;κάνοντας χρήση χρεωστικών ή πιστωτικών καρτών που έχουν εκδοθεί στη χώρα τους.&nbsp;</span></p>
<p style="text-align: justify;"><span style="font-family: arial, helvetica, sans-serif; color: #000000; font-size: 10pt;"><span style="line-height: 16.8000011444092px;">Πηγή <span style="color: #0000ff;"><a href="http://www.onalert.gr/stories/oles-oi-apantiseis-gia-tis-kleistes-trapezes/43368" target="_blank"><span style="color: #0000ff;">Onalert</span></a></span></span></span></p>