<div style="text-align: center;"><span style="color: #0000ff;"><strong><span style="font-size: 10pt; font-family: arial,helvetica,sans-serif;">Μη υπηρεσιακή αναφορά για χορήγηση χρονοεπιδόματος και μισθολογικής προαγωγής</span></strong></span></div>
<div style="text-align: center;"><span style="color: #0000ff;"></span>&nbsp;</div>
<div style="text-align: center;"><span style="color: #0000ff;"></span>&nbsp;<img src="images/epop.jpg" alt="epop" width="137" height="97" /></div>
<div style="text-align: center;"><span style="color: #0000ff;"></span>&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Με τη διάταξη της παραγράφου 5 του άρθρου 38 του&nbsp;<span style="color: #0000ff;"><strong><a href="images/stories/nomouesia/3986-2011.pdf" target="_blank"><span style="color: #0000ff;">Ν.3986/2011 (ΦΕΚ Α΄ 152</span></a></strong></span>, «Επείγοντα Μέτρα Εφαρμογής Μεσοπρόθεσμου Πλαισίου Δημοσιονομικής Στρατηγικής 2012 - 2015») καθορίσθηκε ότι: «Αναστέλλονται από 1.7.2011 και <strong>μέχρι τη θέσπιση νέου ενιαίου μισθολογίου</strong>: α) Οι διατάξεις… της παραγράφου Α.1. του άρθρου 30, ... της παραγράφου Α.1. του άρθρου 51 του ν. 3205/2003 (Α΄ 297)….. β) Οι διατάξεις που προβλέπουν μισθολογική προαγωγή των αμειβομένων με τις διατάξεις του Β΄ Μέρους του ν. 3205/2003….». </span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Με το Δεύτερο Κεφάλαιο του <span style="color: #0000ff;"><strong><a href="http://www.et.gr/images/stories/eidika_themata/A226_2011.pdf" target="_blank"><span style="color: #0000ff;">Ν.4024/2011 (ΦΕΚ 226 Α΄</span></a></strong></span>, «Συνταξιοδοτικές ρυθμίσεις, ενιαίο μισθολόγιο – βαθμολόγιο, εργασιακή εφεδρεία και άλλες διατάξεις εφαρμογής του μεσοπρόθεσμου πλαισίου δημοσιονομικής στρατηγικής»), θεσπίσθηκε το νέο ενιαίο μισθολόγιο και με την παράγραφο 4 του άρθρου 32 του ιδίου νόμου καθορίσθηκε ότι η ισχύς του εν λόγω Κεφαλαίου (ενιαίου μισθολογίου) αρχίζει από την 1.11.2011. </span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Με τις διατάξεις του ανωτέρω Ν.3986/2011, όπως σαφώς προκύπτει από τη γραμματική αλλά και την τελολογική ερμηνεία τους, οι ρυθμίσεις, τόσο για την χορήγηση επιδόματος Χρόνου Υπηρεσίας, όσο για την χορήγηση μισθολογικών προαγωγών <strong>δεν καταργήθηκαν</strong>, αλλά ανεστάλη η ισχύς τους μέχρι τη θέσπιση νέου ενιαίου μισθολογίου. Μετά δε την ισχύ του νέου ενιαίου μισθολογίου, οι διατάξεις που είχαν ανασταλεί, είτε καταργούνται λόγω της νέας ρύθμισης των σχετικών θεμάτων από τις διατάξεις του νέου ενιαίου μισθολογίου, είτε παύει η αναστολή της ισχύος των με συνέπεια <strong>να εφαρμόζονται εκ νέου</strong>. Εξάλλου, τούτο προκύπτει εναργώς και από τις διατάξεις της παραγράφου 1 του άρθρου <span class="fontstyle47">32 του προαναφερθέντος Ν.4024/2011, όπου ορίζεται ότι: «1. Από την έναρξη ισχύος των διατάξεων του παρόντος Κεφαλαίου καταργείται κάθε γενική ή ειδική διάταξη κατά το μέρος που ρυθμίζει θέματα που διέπονται από τις διατάξεις του παρόντος Κεφαλαίου. …. Επιδόματα ή παροχές που προβλέπονται από τις καταργούμενες διατάξεις και τα οποία, κατά παραπομπή άλλων διατάξεων, χορηγούνται σε λειτουργούς ή υπαλλήλους, που δεν υπάγονται στο πεδίο εφαρμογής των διατάξεων του παρόντος Κεφαλαίου, εξακολουθούν να καταβάλλονται με τους όρους και τις προϋποθέσεις που ορίζουν οι παραπεμπόμενες διατάξεις με εξαίρεση την οικογενειακή παροχή, …».</span></span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Κατόπιν των ανωτέρω και σε συνδυασμό με τη <strong><span style="font-weight: normal;">διάταξη</span></strong> του άρθρου 2 (διάταξη που δεσμεύει τη διοίκηση και τη δικαιοσύνη) του Αστικού Κώδικα, όπου προβλέπεται ότι νόμος ορίζει περί του μέλλοντος και δεν έχει αναδρομική δύναμη, διατηρεί, δε, την ι<strong><span style="font-weight: normal;">σχύ</span></strong> του εν όσω έτερος κανών δικαίου δεν <strong><span style="font-weight: normal;">καταργήσει</span></strong> αυτόν ρητώς ή <strong><span style="font-weight: normal;">σιωπηρώς</span></strong>, οι διατάξεις της παραγράφου Α.1. του άρθρου 51 του Ν.3205/2003 (ΦΕΚ 297 Α΄, «Μισθολογικές ρυθμίσεις λειτουργών και υπαλλήλων Δημοσίου, ΝΠΔΔ και ΟΤΑ, μονίμων στελεχών των Ενόπλων Δυνάμεων και αντιστοίχων της Ελληνικής Αστυνομίας, του Πυροσβεστικού και του Λιμενικού Σώματος και άλλες συναφείς διατάξεις») και των άρθρων 5 και 6 του&nbsp;Ν. 2838/2000 (ΦΕΚ Α΄ 179, «Ρύθμιση θεμάτων προσωπικού της Ελληνικής Αστυνομίας και άλλες διατάξεις»), όπως αντικαταστάθηκαν με το άρθρο 37 του ν. 3016/2002, <strong>από την 1.11.2011 επανήλθαν σε ισχύ</strong>, δεδομένου ότι από την ως άνω ημερομηνία τέθηκε σε ισχύ το νέο ενιαίο μισθολόγιο και ως εκ τούτου έπαυσε ο λόγος αναστολής τους, που καθορίσθηκε νομοθετικά... <span style="color: #ff0000;"><strong><a class="wf_file" style="color: #ff0000;" href="images/ANAFORA%20GIA%20EXY.pdf" target="_blank"><span class="wf_file_text">Κατεβάστε και τυπώστε τη σχετική αναφορά</span></a></strong></span></span></div>
<div style="text-align: justify;">&nbsp;</div>