<p><img style="display: block; margin-left: auto; margin-right: auto;" src="images/eyrvpaiko-dikasthrio.jpg" alt="eyrvpaiko-dikasthrio" width="274" height="171" /></p>
<p style="margin: 0px 0px 1rem; padding: 0px; direction: ltr; font-family: 'Open Sans', sans-serif; font-size: 12.8000001907349px; line-height: 1.4; color: #111111; text-align: justify;"><span style="font-size: 10pt; font-family: arial, helvetica, sans-serif;">Εν αναμονή της απόφασης της Ελληνικής πολιτείας, κατά <span style="color: #0000ff;"><strong><a href="index.php/enimerosi/epikairotita/862-epektasi-tis-adeias-anatrofis-teknou-otan-i-syzygos-den-ergazetai-erxetai-prostimo" target="_blank"><span style="color: #0000ff;">πάγιο αίτημα της Ομοσπονδίας μας</span></a></strong></span>, να θεσπίσει το δικαίωμα της άδειας ανατροφής τέκνου μετ΄ αποδοχών και στους άρρενες στρατιωτικούς, οι σύζυγοι των οποίων δεν εργάζονται, <strong>το Ευρωπαϊκό Δικαστήριο αποφάνθηκε</strong> σήμερα <strong>ότι η ελληνική νομοθεσία, η οποία απαγορεύει τη χορήγηση γονικής αδείας στους άνδρες δημοσίους υπαλλήλους των οποίων οι σύζυγοι δεν εργάζονται, είναι ασύμβατη προς το δίκαιο της Ευρωπαϊκής Ένωσης.</strong> Η γονική άδεια αποτελεί ατομικό δικαίωμα που δεν μπορεί να εξαρτάται από την κατάσταση του/της συζύγου, αναφέρει το Ευρωπαϊκό Δικαστήριο.</span></p>
<p style="margin: 0px 0px 1rem; padding: 0px; direction: ltr; font-family: 'Open Sans', sans-serif; font-size: 12.8000001907349px; line-height: 1.4; color: #111111; text-align: justify;"><span style="font-size: 10pt; font-family: arial, helvetica, sans-serif;">Η υπόθεση αυτή έφθασε στην ευρωπαϊκή Δικαιοσύνη επειδή στα τέλη του 2010, ο Κωνσταντίνος Μαϊστρέλλης, Έλληνας δικαστικός λειτουργός, υπέβαλε αίτηση για τη χορήγηση γονικής αδείας εννέα μηνών με αποδοχές για την ανατροφή του τέκνου του, το οποίο είχε γεννηθεί στις 24 Οκτωβρίου 2010 και ο υπουργός Δικαιοσύνης, Διαφάνειας και Ανθρωπίνων Δικαιωμάτων απέρριψε την αίτηση αυτή για το λόγο ότι η σύζυγος του Κ. Μαϊστρέλλη δεν εργαζόταν κατά τον χρόνο των πραγματικών περιστατικών.</span></p>
<p style="margin: 0px 0px 1rem; padding: 0px; direction: ltr; font-family: 'Open Sans', sans-serif; font-size: 12.8000001907349px; line-height: 1.4; color: #111111; text-align: justify;"><span style="font-size: 10pt; font-family: arial, helvetica, sans-serif;">Άπαξ και επιλήφθηκε της υπόθεσης, το Συμβούλιο της Επικρατείας ζήτησε από το Ευρωπαϊκό Δικαστήριο να διευκρινισθεί αν η απαγόρευση χορήγησης γονικής αδείας στους άνδρες δημοσίους υπαλλήλους των οποίων η σύζυγος δεν εργάζεται, είναι σύμφωνη με την οδηγία για τη γονική άδεια και την οδηγία περί ίσης μεταχείρισης σε θέματα απασχόλησης.</span></p>
<p style="margin: 0px 0px 1rem; padding: 0px; direction: ltr; font-family: 'Open Sans', sans-serif; font-size: 12.8000001907349px; line-height: 1.4; color: #111111; text-align: justify;"><strong><span style="font-size: 10pt; font-family: arial, helvetica, sans-serif;">Με τη σημερινή απόφασή του, το Ευρωπαϊκό Δικαστήριο δίνει την απάντηση ότι «εθνική νομοθεσία δεν μπορεί να στερεί δημόσιο υπάλληλο του δικαιώματος γονικής αδείας για τον λόγο ότι η σύζυγός του δεν εργάζεται ή δεν ασκεί κανένα επάγγελμα».</span></strong></p>
<p style="margin: 0px 0px 1rem; padding: 0px; direction: ltr; font-family: 'Open Sans', sans-serif; font-size: 12.8000001907349px; line-height: 1.4; color: #111111; text-align: justify;"><span style="font-size: 10pt; font-family: arial, helvetica, sans-serif;">Επιπλέον, το Ευρωπαϊκό Δικαστήριο επισημαίνει ότι, στην Ελλάδα, οι μητέρες που έχουν την ιδιότητα του δημοσίου υπαλλήλου μπορούν πάντοτε να τυγχάνουν γονικής αδείας, ενώ οι πατέρες που έχουν την ίδια ιδιότητα μπορούν να τύχουν της αδείας αυτής μόνο σε περίπτωση κατά την οποία η μητέρα του παιδιού τους εργάζεται ή ασκεί επάγγελμα.</span></p>
<p style="margin: 0px 0px 1rem; padding: 0px; direction: ltr; font-family: 'Open Sans', sans-serif; font-size: 12.8000001907349px; line-height: 1.4; color: #111111; text-align: justify;"><span style="font-size: 10pt; font-family: arial, helvetica, sans-serif;">Καταλήγοντας το Ευρωπαϊκό Δικαστήριο επισημάνει ότι «αντί εμπράκτως να διασφαλίζει πλήρως την ισότητα ανδρών και γυναικών στην επαγγελματική ζωή, η ελληνική νομοθεσία μάλλον διαιωνίζει την παραδοσιακή κατανομή των ρόλων μεταξύ ανδρών και γυναικών, καθόσον διατηρεί τη δευτερεύουσα θέση των ανδρών έναντι των γυναικών όσον αφορά την εκπλήρωση των καθηκόντων τους ως γονέων». «Ως εκ τούτου», καταλήγει το ευρωδικαστήριο, «ο ελληνικός Υπαλληλικός Κώδικας εισάγει άμεση διάκριση λόγω φύλου, αντίθετη προς την οδηγία περί ίσης μεταχείρισης σε θέματα απασχόλησης, σε βάρος των πατέρων δημοσίων υπαλλήλων, όσον αφορά τη χορήγηση γονικής αδείας».</span></p>
<p style="margin: 0px 0px 1rem; padding: 0px; direction: ltr; font-family: 'Open Sans', sans-serif; font-size: 12.8000001907349px; line-height: 1.4; color: #111111; text-align: justify;"><span>Πηγή: <a href="http://www.kathimerini.gr/823903/article/epikairothta/ellada/eyrwpaiko-dikasthrio-gonikh-adeia-met-apodoxwn-kai-se-andres-dhmosioys-ypallhloys" target="_blank">Η Καθημερινή</a></span></p>