<div style="text-align: center;">OnAlert της 5-3-2014</div>
<div style="text-align: center;">&nbsp;</div>
<div>Μ΄ ένα κείμενο - φωτιά στο οποίο λένε πολλές αλήθειες για την "συλλογική εκπροσώπηση" των εν ενεργεία στρατιωτικών αλλά και για την "αυτοδιάλυση" των ενώσεων αποστράτων ιδιωτικού δικαίου "χτυπούν" οι Ακομμάτιστοι Απόστρατοι Αξιωματικοί. Γράφουν και επισημαίνουν πολλά και για την στρατιωτική και πολιτική ηγεσία η οποία πιστεύει ότι το "ταμπού" των στρατιωτικών για συλλογική εκπροσώπηση θα διαρκέσει για πάντα. Ξεχνώντας ότι πλέον όσοι τόλμησαν έχουν να επιδέιξουν την απόφαση του ΣτΕ για τις περικοπές.</div>
<div>&nbsp;</div>
<div>Οι αρνήσεις απαντήσεων, εκ μέρους του ΥΦΕΘΑ κου Δαβάκη, σε επίσημα έγγραφα ερωτήματα, με τη δικαιολογία «να απευθυνθείτε ιεραρχικά», είναι εξόφθαλμη υπεκφυγή που αδικεί το κύρος ενός υπουργού! Έχει να φοβηθεί άραγε κάτι ο υπουργός, ή πιστεύει πως μία συνάντηση με τους εκπροσώπους νομίμων σωματείων, ή μία απάντηση σε αυτούς, θα τους «νομιμοποιήσει» σαν συνομιλητές και θέλει να το αποφύγει;</div>
<div>&nbsp;</div>
<div>Αργά ή γρήγορα, θα ξεπεράσουν τα ταμπού και τους φόβους των «τιμωριών», μιας και ο βρεγμένος τη βροχή δεν τη φοβάται και θα προστρέξουν στους φορείς συλλογικής εκπροσώπησής τους. Φορείς που ήδη έχουν μία μεγάλη νίκη υπέρ ΟΛΩΝ, με την απόφαση του ΣτΕ, για την αντισυνταγματικότητα των μισθολογικών περικοπών. Μία νίκη, που προήλθε από πρωτοβουλία ανθρώπων οι οποίοι λοιδορήθηκαν, κυνηγήθηκαν και περιθωριοποιήθηκαν, τόσο από τους στρατιωτικούς τους προϊστάμενους, όσο και από πολλούς συναδέλφους τους.</div>
<div>&nbsp;</div>
<div>Ανθρώπους που ανεξάρτητα αν κάποιος συμφωνεί ή όχι μαζί τους και παρά τις επιθέσεις και τα αδειάσματα που υπέστησαν, έβαλαν το χέρι στην τσέπη (ίσως ακόμη να χρωστάνε τα έξοδα για το δικηγόρο και τη δίκη), για να διεκδικήσουν τα δικαιώματα ΟΛΩΝ των συναδέλφων τους! Σε αυτό δε το σημείο, θα θέλαμε να θέσουμε το ερώτημα: Όταν η απόφαση του ΣτΕ επιστρέψει σε όλους τους στρατιωτικούς τις αντισυνταγματικές περικοπές, τι θα κάνουν όλοι αυτοί που χλεύαζαν τον «άκαπνο» Αντισυνταγματάρχη; Τι θα κάνουν όλοι αυτοί που κρυβόντουσαν για να μην «κακοχαρακτηρισθούν»;&nbsp;Τι θα κάνει ο&nbsp;<a href="http://www.onalert.gr/tags/%CE%91/%CE%93%CE%95%CE%95%CE%98%CE%91">Α/ΓΕΕΘΑ</a>&nbsp;και οι λοιποί Στρατηγοί; Θα αρνηθούν να πάρουν πίσω τα χρήματα που θα τους αναλογούν, ή θα προστρέξουν πρώτοι στο «ταμείο», εις υγείαν των «κορόιδων»; Θα έχει κανείς άραγε «τσίπα» να πει μια κουβέντα; Έχει κανείς «τσίπα», έστω και τώρα, έστω και ανώνυμα, να καταθέσει 10 € στο λογαριασμό των Ενώσεων για να αποπληρωθούν τα έξοδα και να υπάρχουν χρήματα για επόμενες νομικές διεκδικήσεις</div>